Tα κίνητρα των δραστών της αιματηρίας ομηρείας σε μουσείο της Τυνησίας, όπως και οι ταυτότητές τους παραμένουν άγνωστα, ωστόσο, τέσσερα χρόνια μετά την «Αραβική Άνοιξη», όταν το 2011, άναψε το φυτίλι της εξέγερσης στη χώρα, που ανέτρεψε το δικτάτορα Μπεν αλί, η χώρα αποτελεί παράδειγμα μετάβασης από την απολυταρχία στη δημοκρατία.\nΤην ίδια ώρα, οι υπόλοιπες αραβικές χώρες των ιστορικών κινητοποιήσεων, όπως η Λιβύη και η Συρία, είναι βυθισμένες στο χάος. Όπως επισημαίνουν τα διεθνή ΜΜΕ, για την ομηρεία στο μουσείο Bardo ενοχοποιούνται πρώτοι από όλους οι μαχητές του Ισλαμικού Κράτους, πιθανότατα Τυνήσιοι που μάχονται στο εξωτερικό.\nΈνας μεγάλος αριθμός Τυνήσιων έχει εγκαταλείψει την πατρίδα του για να προσχωρήσει στους κόλπους του Ισλαμικού Κράτους και να βρεθεί στο πλευρό των ανταρτών που δρουν σε Συρία, Ιράκ αλλά και Λιβύη. Πολιτικοί αναλυτές εκφράζουν φόβους ότι πολλοί από αυτούς τους μαχητές του Ισλαμικού Κράτους επιστρέφουν στα πάτρια εδάφη μόνο και μόνο για να σκορπίσουν το φόβο, αλλά και το θάνατο. Εκτός από τους τζιχαντιστές, υπάρχουν και κάποιοι πολιτικοί αναλυτές που «δείχνουν» εξτρεμιστικές ομάδες που δρουν στην Λιβύη και μάλιστα το τελευταίο διάστημα έχουν γίνει ισχυροποιηθεί επικίνδυνα.\nΝεκρός ο ηγέτης των τζιχαντιστών στη χώρα\nΛίγες ώρες πριν την ομηρεία στο μουσείο, τα διεθνή ΜΜΕ μετέδωσαν την είδηση ότι, ο ηγέτης των μαχητών του Ισλαμικού Κράτους στην Τυνησία, Αμπού Ζακαρίγια αλ Τινίσι, σκοτώθηκε στη Λιβύη. Ο Τυνήσιος Αχμέντ αλ Ρουίσι, ο οποίος απόκτησε το όνομα Αμπού Ζακαρίγια αλ Τινίσι ή Αμπού Ογάις αλ Τινίσι, όταν προσχώρησε στους κόλπους του Ισλαμικού Κράτους και σύμφωνα με τα αμερικανικά ΜΜΕ σκοτώθηκε από κυβερνητικά πυρά κοντά στη Σύρτη της Λιβύης. Προτού ενταχθεί στο Ισλαμικό Κράτος, ήταν ηγέτης της τρομοκρατικής οργάνωσης της Τυνησίας, που είχε ισχυρούς δεσμούς με την Αλ Κάιντα, την «Αnsar al - Sharia Tunisia».\nΤο 2013 οι αρχές της Τυνησίας είχαν εκδώσει σε βάρος του ένταλμα σύλληψης μετά τη δολοφονία δύο πολιτικών και τότε ο Αμπού Ζακαρίγια κατέφυγε στη Λιβύη.\nΟ πρόεδρος της Τυνησίας Μπέτζι Κάιντ Εσέμπσι θα απευθύνει αργότερα διάγγελμα στο λαό της χώρας ενώ ο πρωθυπουργός, Χαμπίμπ Εσίντ συγκάλεσε σύσκεψη με τους υπουργούς Εσωτερικών και Αμυνας.


Τρίτη, 06 Ιανουαρίου 2015 13:52\nΧΙΟΝΙ ΚΑΙ ΗΛΙΟΣ ΜΑΖΙ\n6-1-15, 1530 Αυτή την ωρα Χιονιζει στο Κοντοπούλι και μαλιστα πυκνα ενω η υπολοιπη Λημνος ειναι ηλιολουστη... Όμως τίποτα ΜΕ ΤΟΝ ΚΑΙΡΟ ΔΕΝ ΕΙΝΑΙ ΣΤΑΘΕΡΟ.\nΤρίτη, 06 Ιανουαρίου 2015 11:43\nΤΑ ΦΩΤΑ ΕΠΙΣΗΜΩΣ...\nΔΕΛΤΙΟ ΤΥΠΟΥ Μύρινα, 06-01-2015\nΜε ευλάβεια και κατάνυξη εορτάστηκαν και φέτος τα Θεοφάνια στη Λήμνο. Στη Μύρινα, μετά την τέλεση της Θείας Λειτουργίας και την Ακολουθία του Μεγάλου Αγιασμού στον Ι.Μ. Ναό της Αγίας Τριάδας, ακολούθησε η τελετή κατάδυσης του Τιμίου Σταυρού στο παλιό λιμάνι, χοροστατούντος του Σεβασμιότατου Μητροπολίτη Λήμνου και Αγίου Ευστρατίου κ.κ. Ιεροθέου, παρουσία των αυτοδιοικητικών αρχών, της στρατιωτικής ηγεσίας, των σωμάτων ασφαλείας, κατοίκων του Δήμου καθώς και επισκεπτών.\nΤο σταυρό έπιασε ο κ. Πάρης Γλίτζος.\nΟ Σεβασμιότατος ευχήθηκε σε όλους τους παρευρισκόμενους η νέα χρονιά να είναι τρισευλογημένη.\nΕυχές προς όλους έδωσε και ο Δήμαρχος Λήμνου κ. Δημήτρης Μαρινάκης. Το φλουρί κέρδισε η δημοτική σύμβουλος κ. Φωτεινή Εκμετζόγλου.\nΠαρόντες στην εκδήλωση για την κοπή της πρωτοχρονιάτικης πίτας ήταν μεταξύ άλλων ο υπουργός Δικαιοσύνης κ. Χαράλαμπος Αθανασίου, ο βουλευτής Λέσβου κ. Παύλος Βογιατζής, ο έπαρχος κ. Βαγγέλης Γιαρμαδούρος, οι αντιδήμαρχοι κ. Νίκος Μοσχάκης και Σαράντης Πανταζής, ο πρόεδρος του Δημοτικού Συμβουλίου κ. Παναγιώτης Μαυροθαλασσίτης, Δημοτικοί Σύμβουλοι, η τοπική ηγεσία των ενόπλων δυνάμεων και των σωμάτων ασφαλείας και η πρόεδρος της Δημοτικής Κοινότητας Μύρινας κ. Αδαμαντία Γαροφαλλίδου Παπούλκα.\nΤρίτη, 06 Ιανουαρίου 2015 09:23\nΟ ΣΤΑΥΡΟΣ ΣΤΑ ΡΗΧΑ\nΤα Ρηχά Νερά παντα ηταν μια ευκολη θάλασσα... Και φετος τα Φωτα, παρα τα 7 μποφορ και το τσουχτερο κρυο, τα παιδια ηταν ετοιμα με τα φανελακια και γυμνα, εκει που το καλοκαιρι ειναι ωρες ολοκληρες. Ο παπας πλησιασε στη θαλασσα και εριξε το Σταυρό. Τον πηρε ο Θανασης και ολοι μαζι εκαναν μια βουτια για το καλο... Εμεις οι υπολοιποι, και ειμαστε χιλιαδες, θα παριμενουμε το καλοκαιρι για να κανουμε το ιδιο!\nΔευτέρα, 05 Ιανουαρίου 2015 09:05\nΝΤΟΥ ΣΕ ΦΑΡΜΑΚΕΙΟ ΓΙΑ ΝΑΡΚΩΤΙΚΑ - ΕΓΙΝΑΝ ΣΥΛΛΗΨΕΙΣ\nΧθες (04-01-2015) το μεσημέρι, εξιχνιάστηκε μετά από μεθοδευμένη έρευνα του Αστυνομικού Τμήματος Μύρινας Λήμνου, περίπτωση κλοπής σε φαρμακείο, στην περιοχή της Μύρινας.\nΓια την υπόθεση, συνελήφθησαν δύο ημεδαποί ηλικίας 32 και 27 ετών, σε βάρος των οποίων σχηματίσθηκε δικογραφία για κλοπή και παράβαση της νομοθεσίας περί ναρκωτικών.\nΕιδικότερα, όπως προέκυψε από τα στοιχεία της έρευνας, χθες λίγο μετά τα μεσάνυχτα, ο 32χρονος και ο 27χρονος, μπήκαν σε φαρμακείο στη Μύρινα, αφού έσπασαν τη τζαμαρία του με τσιμεντόλιθο και αφαίρεσαν κουτιά με ναρκωτικά χάπια και άλλα σκευάσματα.\nΣτην κατοχή τους βρέθηκαν, σε έλεγχο που τους έγινε και κατασχέθηκαν, συνολικά -75- χάπια, από τα οποία τα -26- εμπίπτουν στις διατάξεις της νομοθεσίας περί ναρκωτικών.\nΟι συλληφθέντες θα οδηγηθούν στην Εισαγγελία Πρωτοδικών Μυτιλήνης, ενώ το προανακριτικό έργο διενεργεί το Αστυνομικό Τμήμα Μύρινας.\nΤετάρτη, 31 Δεκεμβρίου 2014 14:29\nΑΝ ΒΓΕΙΤΕ ΑΠΟΨΕ "ΦΟΡΕΣΤΕ" ... ΣΤΟ ΑΥΤΟΚΙΝΗΤΟ ΑΛΥΣΙΔΕΣ. ΑΝΑΚΟΙΝΩΣΗ ΤΗΣ ΠΥΡΟΣΒΕΣΤΙΚΗΣ\nΗ φωτογραφια ειναι η σωστη για τη σημερινη νυχτα... αφου υπαρχει το καταλληλο ντυσιμο για την πρωτοχρονιατικη εξοδο... και η πρέπουσα προετοιμασία του αυτοκινήτου. Αλλιως καθιστε σπίτι!\nΤΟ ΔΕΛΤΙΟ ΤΗΣ ΠΥΡΟΣΒΕΣΤΙΚΗΣ ΑΥΤΟ ΛΕΕΙ...\nΕξαιτίας της χιονόπτωσης που εκδηλώθηκε σήμερα, 31-12-2014, από τις πρώτες πρωινές ώρες στην νήσο μας, η Π.Υ. Μύρινας βρίσκεται σε διαρκή ετοιμότητα για παροχή κάθε βοήθειας και συνδρομής σε συμπολίτες μας που χρήζουν βοηθείας, λόγω των έκτακτων καιρικών φαινομένων.\nΠρος τούτο από τις πρώτες πρωινές ώρες η Υπηρεσία μας κλήθηκε και επενέβη με τα συνεργεία της στα παρακάτω συμβάντα:\n- Μεταφορά δύο ατόμων από την Ε.Ο. Κοντιά – Θάνους στη Μύρινα, όπου βρισκόταν με το ακινητοποιημένο όχημά τους\n- Κοπές κλαδιών δένδρων που είχαν σπάσει, λόγω του αέρα και του χιονιού σε τέσσερα σημεία (Μύρινα Λ. Δημοκρατίας πλησίον παιδικού σταθμού, Μύρινα Λ. Δημοκρατίας απέναντι από πρατήριο ΄ΧΡΥΣΑΦΗ’, Μύρινα οδ. Νεφέλης, Ε.Ο. Μύρινας - Θέρμων ύψος υδραγωγείου Μύρινας)\n- Πυρκαγιά σε κάδο απορριμμάτων στη Μύρινα (Λ. Δημοκρατίας Λύκειο Μύρινας).\n- Παροχή βοηθείας σε δύο ακινητοποιημένα Ι.Χ. αυτοκίνητα στην Ε.Ο. Μύρινας – Μούδρου (ανηφόρα Αγίας Ελένης).\n- Παροχή βοηθείας σε δύο ακινητοποιημένα Ι.Χ. αυτοκίνητα στην Ε.Ο. Μύρινας – Μούδρου (ανηφόρα Κορνού).\nΛόγω της συνέχισης των φαινομένων και της ενδεχόμενης πτώσης της θερμοκρασίας κατά τη διάρκεια της νύχτας, η Υπηρεσία μας εφιστά την προσοχή των συμπολιτών μας, ώστε να αποφεύγουν τις άσκοπες μετακινήσεις στο οδικό δίκτυο με τα οχήματά τους, ενώ, όταν είναι αναγκαία η μετακίνηση, αυτά να φέρουν οπωσδήποτε αντιολισθητικές αλυσίδες, ώστε να αποφεύγονται παρόμοια περιστατικά.\nΤο τηλέφωνο το οποίο μπορούν οι συμπολίτες μας να καλούν την Π.Υ. Μύρινας για οποιαδήποτε βοήθεια που άπτεται της αρμοδιότητάς μας είναι το 22540 22199.\nΤετάρτη, 31 Δεκεμβρίου 2014 14:10\nΗ ΠΡΩΤΗ ΜΕΡΑ ΚΑΚΟΚΑΙΡΙΑΣ ΕΙΧΕ ΤΑ ΠΡΟΒΛΗΜΑΤΑ ΤΗΣ... Η ΔΕΥΤΕΡΗ, ΑΠΟΨΕ, ΘΑ ΕΙΝΑΙ ΔΥΣΚΟΛΗ\n31/12/14, ώρα 16.00. Παραμονή Πρωτοχρονιάς χωρίς κάλαντα. Ο πολύ χειμωνιάτικος καιρός δεν επέτρεψε κάτι τέτοιο! Το χιόνι από το βράδυ κάλυψε ολη τη Λήμνο σε ένα ύψος 10 - 15 εκατοστά, που είναι μια αντιμετωπίσιμη κατάσταση. Πάντως η κυκλοφορία δεν ήταν καθόλου εύκολη. Σε πολλά χωριά είχαμε διακοπές ρεύματος 2-3 ωρών. Στα Καμίνια Αγιασοφιά, Σκανδάλη φίσινη ακόμη υπάρχει διακοπή και γενικά το ηλεκτρικό ρεύμα ήταν το πιο μεγάλο πρόβλημα της μέρας αυτής .\nΤα μηχανήματα των υπηρεσιών βγήκαν και ξεχιονισαν το οδικό μας δίκτυο ενώ τα συνεργεία της ΔΕΗ έκαναν τις δίκες τους πολύ δύσκολες προσπάθειες για την αποκατάσταση των προβλημάτων. Γενικά δεν υπήρξαν πρόβλημα έκτος έλεγχου. Αλλωστε και η χιονόπτωση ήταν μέτρια ενώ τα 7 μποφόρ δεν ήταν κάτι που δημιουργούσε πολύ αντίξοες συνθήκες κα η η θερμοκρασία έστω και οριακά ήταν πάνω από το μηδέν.\nΣτις τηλεοράσεις είχαμε και έχουμε προβλήματα αλλά αυτό είναι το λιγότερο. Πάντως το βράδυ παραμονή πρωτοχρονιάς η τηλεόραση θα είναι μια μεγάλη έλλειψη γι αυτό οι υπεύθυνοι της digea ας κάνουν ο,τι μπορούν.\nΜιλήσαμε με τον Έπαρχο και το Δήμαρχο και μας είπαν ότι η βασική προσπάθεια ήταν να μείνουν ανοιχτές οι κεντρικές οδικές γραμμές και στη συνεχεία να διευκολυνθούν και οι εντός των οικισμών μετακινήσεις.\nΗ αγωνία από δω και πέρα είναι τι θα γίνει απόψε το βράδυ, που αλλάζει και ο χρόνος... Οι προβλέψεις αναφέρουν 9 μποφόρ με ριπές 10 Β.Α. άνεμους και αυτό συνοδευόμενο από χιονοπτώσεις και παγώματα θα είναι μια δύσκολη κατάσταση. Ειδικά σε άνεμους τέτοιου μεγέθους τα πράγματα θα είναι πολύ δύσκολα για το ηλεκτρικό δίκτυο. Από τις Αρχές μας υπαρχή η διαβεβαίωση οτι τα μηχανήματα εκχιονισμού και αλατιού θα είναι σε ετοιμότητα.\nΑπό τη παρασκευή ο καιρός βελτιώνεται σημαντικά και το Σάββατο θα έχουμε μια ήπια μέρα.\nΗ φωτογραφία ειναι πρωινή από το Ρωμέικο Γιαλό\nΤρίτη, 30 Δεκεμβρίου 2014 21:22\n10 ΜΠΟΦΟΡ (ΚΥΡΙΩΣ ΑΥΤΑ), ΧΙΟΝΙ ΚΑΙ ΠΑΓΩΜΑΤΑ\nΤΑ 10 ΜΠΟΦΟΡ ΕΙΝΑΙ ΣΠΑΝΙΑ ΚΑΙ ΓΙ ΑΥΤΟ ΕΠΙΚΙΝΔΥΝΑ Ο άνεμος θα είναι μια σημαντική απειλή την Τετάρτη και Πέμπτη παραμονή και ανήμερα της Πρωτοχρονιάς. Η ένταση τους θα είναι στα 9 μποφόρ και το την Τέταρτη το βράδυ ξημέρωμα Πέμπτης, με την αλλαγή του χρόνου δηλαδή, θα φτάσουν στα 10 μποφόρ, που είναι σπάνια ενώ τα 8 ξέρουμε και έχουμε δοκιμαστεί σ΄ αυτά. .. Άρα προσοχή την Τέταρτη και Πέμπτη στον άνεμο, που μπορεί να γίνει επικίνδυνος με την πτώση δέντρων και αντικειμένων από ταράτσες σκεπές κλπ.\nΤΟ ΧΙΟΝΙ ΚΑΙ Η ΚΥΚΛΟΦΟΡΙΑ Το χιόνι είναι επίσης μια απειλή. Οι πρόβλεψη αναφέρει Τετάρτη και Πέμπτη χιονοπτώσεις σε μικρή ποσότητα γενικά, όμως από το μεσημέρι της Τετάρτης μέχρι το μεσημέρι της Πέμπτης η ποσότητα του χιονιού θα είναι μεσαίας ποσότητας. Θα το στρώσει και θα δημιουργηθούν αρκετά πρόβλημα στην κυκλοφορία...\nΥΠΟ ΤΟ ΜΗΔΕΝ ΘΕΡΜΟΚΡΑΣΙΕΣ ΚΑΙ ΠΑΓΩΜΑΤΑ Ένας άλλος κίνδυνος είναι τα παγώματα αφού η θερμοκρασία τις δυο αυτές μέρες θα είναι από 1 βαθμό μέχρι -1. Λογικά στα ψηλά της Λήμνου οι θερμοκρασία μπορεί να φθάση στο -2 και -3 βαθμούς. Τα γλιστρήματα είναι πολύ πιθανά και οι οδηγοί θα πρέπει να κόψουν τα σουρτα φερτα και όσοι κινηθούν πρέπει να έχουν αλυσίδες....\nΝΑ ΕΙΜΑΣΤΕ ΕΤΟΙΜΟΙ ΓΙΑ ΝΑ ΠΑΝΕ ΟΛΑ ΚΑΛΑ Ελπίζουμε οι αρχές να είναι έτοιμες με γκρειντερ κλπ και το αλάτι να είναι φορτωμένο στα αυτοκίνητα και να κινηθούν προληπτικά για τα παγώματα στο οδικό μας δίκτυο. Επίσης το ηλεκτρικό ρεύμα, ειδικά με τον πολύ άνεμο, μπορεί να παρουσιάσει διακοπές.\nΤο παρήγορο είναι ότι από την Παρασκευή ο καιρός θα είναι βελτιωμένος και το Σαββάτο θα πάμε σε μπουνάτσες και καλύτερες θερμοκρασίες.\nΤο ΡΑΔΙΟ ΑΛΦΑ ΟΠΩΣ ΠΑΝΤΑ ΣΤΑ ΔΥΣΚΟΛΑ.. Κατά τα γνωστά όλα αυτά τα χρόνια, το ΡΑΔΙΟ ΑΛΦΑ θα κάνει το καθήκον του με εκπομπές ενημέρωσης, αλλά και συμπαράστασης και παρέας, αυτό το δύσκολο διήμερο.\nΔευτέρα, 29 Δεκεμβρίου 2014 13:43\nΟΙ ΔΥΟ ΑΠΟ ΛΗΜΝΟ ΠΟΥ ΣΩΘΗΚΑΝ ΚΑΙ Ο ΡΩΣΟΣ ΠΑΠΑΣ ΠΟΥ ΧΑΘΗΚΕ ΣΤΟ ΝΑΥΑΓΙΟ ΤΟΥ NORMAN ATLANTIC\nΔύο απο τη Λημνο, ο Γιατρός Βιοπαθολόγος του Διαγνωστικού Κέντρου Ευάγγελος Τσούκης και η σύζυγος του Ευαγγελία Νατσιοπούλου, καθηγήτρια πληροφορικής στο Γεν. Λύκειο Μύρινας είναι μέσα στους διασωθέντες επιβάτες του NORMAN ATLANTIC. Οι ανωτέρω εγκατέλειψαν το πλοίο με τη σωσίβια λέμβο και περισυλλέγησαν από το ελληνικό πλοίο SPIRIT OF PIRAEUS και στη συνεχεία έφτασαν στο Ιταλικό Λιμάνι Μπάρι.\nΣύμφωνα με αυτές τις μαρτυρίες , στην αρχή επεκράτησε μεγάλη σύγχυση, δεν υπήρχαν γενικές εντολές και η βάρκα έπεσε στη θάλασσα από μέλη του πληρώματος χωρίς κάποια εντολή. Το ελληνικό πλοίο που τους πλησίασε έριξε ανεμόσκαλα από την οποία έπρεπε να ανέβουν στο κατάστρωμα. Κάτω από συνθήκες θαλασσοταραχής η άνοδος από ανεμόσκαλα που πηγαινοέρχεται στον αέρα είναι μια πολύ δύσκολη προσπάθεια που απαιτεί και πολλές φυσικές δυνάμεις. Οπως μας ανέφερε ο Θ. Μπαβέας, συνάδελφος και συνεργάτης του κ. Τσουκη, από τον οποίο είχε τις πληροφορίες, κατά την άνοδο στο πλοίο υπήρχε μεγάλος κίνδυνος και μάλιστα ένας Ρώσος παπάς που ήταν και αυτός στη Βάρκα ζήτησε και επέβαλε να ανέβουν πρώτες οι γυναίκες. Δυστυχώς όταν ο κ. Τσουκης αναζήτησε αργότερα τον Ηρωικό Ρώσο Παπά, δε τον βρήκε στο πλοίο...\nΚυριακή, 28 Δεκεμβρίου 2014 20:58\nΜια εικονα της επιχειρησης διασωσης\n28/1/2/14 ωρα 22.45. Μια εικόνα των πλοίων που έχουν δεσμευτεί στη διάσωση των επιβαινόντων στο φερι μποτ ΝΟΡΜΑΝ ΑΤΛΑΝΤΙΚ. Είναι αυτό με το μπλε χρώμα στο κέντρο και πολύ κοντά του, στο μισό μίλι, είναι δυο μικρότερα σκάφη (με το γαλάζιο χρώμα), που πρέπει να είναι ρυμουλκά. Το άλλο μπλε δεξιότερα είναι το φερι μποτ CRUISE EUROPA, ενα μεγαλο βαπορι μηκους 220. Τα υπόλοιπα είναι εμπορικά (τα πρασινα) και γκαζάδικα (τα κόκκινα). Δεξιά η στεριά είναι η Αλβανια, αριστερά διακρίνεται το Μπρίντιζι . Η εικόνα είναι των 22.40 και από τη διάταξη των πλοίων φαίνεται οτι δεν έχει αρχίσει η ρυμούλκηση.\nΚυριακή, 28 Δεκεμβρίου 2014 11:10\nΑΠΟ ΤΗ ΔΡΑΜΑ (ΟΝΕΙΡΟΥΠΟΛΗ) ΖΩΝΤΑΝΑ\nΣΤΗΝ ΟΝΕΙΡΟΥΠΟΛΗ ΤΗΣ ΔΡΑΜΑΣ Η ΜΕΡΑ ΣΗΜΕΡΑ ΚΥΡΙΑΚΗ 28/12 ΕΙΝΑΙ ΑΦΙΕΡΩΜΕΝΗ ΣΤΗ ΛΗΜΝΟ. Η ΟΝΕΙΡΟΠΟΥΛΗ, Η ΠΙΟ ΓΝΩΣΤΗ ΧΡΙΣΤΟΥΓΕΝΝΙΑΤΙΚΗ ΓΙΡΤΗ ΣΤΗΝ ΕΛΛΑΔΑ, ΠΟΥ ΚΡΑΤΑ ΟΛΟ ΤΟ ΔΕΚΕΜΒΡΗ, ΔΕΤΟΣ ΦΙΛΟΞΕΝΕΙ ΚΑΙ ΤΗ ΛΗΜΝΟ ΣΕ ΕΝΑ ΩΡΑΙΟ ΣΠΙΤΑΚΙ. ΣΗΜΕΡΑ ΚΥΡΙΑΚΗ ΜΕΣΗΜΕΡΙ Η ΚΕΝΝΤΡΙΚΗ ΕΚΔΗΛΩΣΗ ΕΙΝΑΙ ΤΗΣ ΛΗΜΝΟΥ ΜΕ ΜΑΓΕΙΡΕΜΑΤΑ ΚΑΙ ΧΟΡΟΥΣ (ΑΠ ΕΥΘΕΙΑΣ ΜΕΤΑΔΟΣΗ!)\nΣελίδα 232 από 304


Νέα Ηλεκτρονική Έκδοση: Στατιστικές Ενδοκοινοτικού Εμπορίου και Εμπορίου με Τρίτες Χώρες (συνοπτικά στοιχεία), Ιουν 2015\nΗ Στατιστική Υπηρεσία ανακοινώνει ότι έχει εκδώσει τη μηνιαία ηλεκτρονική έκθεση “Στατιστικές Ενδοκοινοτικού Εμπορίου και Εμπορίου με Τρίτες Χώρες (Συνοπτικά Στοιχεία)” για τον Ιούνιο 2015.\n(α) Οι συνολικές εισαγωγές/αφίξεις αγαθών (συνολικές εισαγωγές από Τρίτες Χώρες και αφίξεις από άλλα Κράτη Μέλη της Ε.Ε.) για την περίοδο Ιανουαρίου-Ιουνίου 2015 ήταν €2.498,2εκ. σε σύγκριση με €2.394,4εκ. την περίοδο Ιανουαρίου - Ιουνίου 2014. Οι συνολικές εξαγωγές/αποστολές αγαθών (συνολικές εξαγωγές σε Τρίτες Χώρες και αποστολές σε άλλα Κράτη Μέλη της Ε.Ε.) την περίοδο Ιανουαρίου - Ιουνίου 2015 ήταν €978,1εκ. σε σύγκριση με €781,4εκ. την περίοδο Ιανουαρίου - Ιουνίου 2014. Το έλλειμμα του εμπορικού ισοζυγίου ήταν €1.520,1εκ. την περίοδο Ιανουαρίου – Ιουνίου 2015 σε σύγκριση με €1.613,0εκ. την αντίστοιχη περίοδο του 2014.\n(β) Κατά το μήνα Ιούνιο 2015 οι συνολικές εισαγωγές/αφίξεις αγαθών (συνολικές εισαγωγές από Τρίτες Χώρες και αφίξεις από άλλα Κράτη Μέλη της Ε.Ε.) ήταν €446,6εκ.\n(γ) Οι συνολικές εξαγωγές/αποστολές αγαθών (συνολικές εξαγωγές σε Τρίτες Χώρες και αποστολές σε άλλα Κράτη Μέλη της Ε.Ε.), περιλαμβανομένων των προμηθειών πλοίων και αεροπλάνων, το μήνα Ιούνιο 2015 ήταν €126,9εκ. Οι συνολικές εξαγωγές/αποστολές εγχώριων παραγόμενων προϊόντων, περιλαμβανομένων των προμηθειών πλοίων και αεροπλάνων, ήταν €65,3εκ. ενώ οι συνολικές εξαγωγές/αποστολές ξένων προϊόντων, περιλαμβανομένων των προμηθειών πλοίων και αεροπλάνων, ήταν €61,6εκ.\nΗ μηνιαία ηλεκτρονική έκθεση “Στατιστικές Ενδοκοινοτικού Εμπορίου και Εμπορίου με Τρίτες Χώρες (Συνοπτικά Στοιχεία)” για το μήνα Ιούνιο 2015 διατίθεται δωρεάν στην Ιστοσελίδα της Στατιστικής Υπηρεσίας.


Πέθανε η σκιτσογράφος Κλερ Μπρετεσέ, δημιουργός της «Agrippine» | HuffPost Greece\n11/02/2020 15:36 EET\nΠέθανε η σκιτσογράφος Κλερ Μπρετεσέ, δημιουργός της «Agrippine»\nΤο 1976 ο Ρολάν Μπαρτ την αποκάλεσε «κοινωνιολόγο της χρονιάς». Το Centre Pompidou είχε παρουσιάσει έκθεση των έργων της.\nOlivier BOITET via Getty Images\nΗ διάσημη γαλλίδα σκιτσογράφος και δημιουργός κόμικς Κλερ Μπρετεσέ έφυγε από τη ζωή τη Δευτέρα 10 Φεβρουαρίου, σε ηλικία 79 ετών.\n«Με βαθιά θλίψη οι εκδόσεις Dargaud ανακοινώνουν τον θάνατο της Κλερ Μπρετεσέ σε ηλικία 79 ετών, στις 10 Φεβρουαρίου 2020», αναφέρει σε ανακοίνωσή του ο εκδοτικός οίκος της.\nΗ Κλερ Μπρετεσέ, δημιουργός των σειρών «Agrippine» και «Frustrés», ήταν η πρώτη γυναίκα κομίστα που έκανε καριέρα στη Γαλλία. Γεννήθηκε στη Νάντη (την πόλη των τεχνών) το 1940, αλλά έφυγε από την αστική, καθολική οικογένεια της σε νεαρή ηλικία με σκοπό να εγκατασταθεί στο Παρίσι. Λίγα είναι γνωστά για την παιδική ηλικία της, όπως ότι της άρεσε να ζωγραφίζει με την καθοδήγηση της γιαγιάς της. Όπως είχε πει, ασχολήθηκε σε νεαρή ηλικία με το κόμικ «για να ξεφύγει από την πλήξη».\nΣτις αρχές του 1960, αφού εγκατέλειψε τη Σχολή Καλών Τεχνών, δίδαξε σκίτσο και φιλοτεχνούσε εικονογραφήσεις για τα έντυπα του ομίλου Bayard. «Σκίτσο σε εφημερίδες, στριπ, κόμικς, δεν είχε σημασία, ήθελα να σκιτσάρω και ο στόχος μου ήταν να εξασφαλίσω απ′ αυτό τον βιοπορισμό μου», εξηγούσε.\nΗ Μπρετεσέ έδινε σκίτσα της στα έντυπα Le Sauvage και Le Nouvel Observateur, όπου κάθε εβδομάδα δημοσιευόταν μια σελίδα των «Frustrés».\nΤα πρόσωπα που δημιουργούσε με τα σκίτσα της, της επέτρεπαν να ασχολείται με κοινωνικά θέματα, που πολύ συχνά εντόπιζε πριν από τους περισσότερους συγχρόνους της. Σε σημείο που το 1976 ο Ρολάν Μπαρτ θα πει πως είναι η «κοινωνιολόγος της χρονιάς».\nΕίχε επίσης ταλέντο στη ζωγραφική και είχε φιλοτεχνήσει μια σειρά εντυπωσιακών πορτρέτων οικείων της και αυτοπροσωπογραφιών της.\nΤο 2016 το Centre Pompidou παρουσίασε αναδρομική έκθεση του έργου της.\n«Η Κλερ Μπρετεσέ χάραξε έναν δρόμο μοναδικό στα κόμικς. Το χιούμορ της και η ελευθερία πνεύματός της θα λείψουν απ′ όλους τους αναγνώστες της, μας λείπουν ήδη», σημειώνει ο εκδότης της.\nΜε πληροφορίες από ΑΠΕ, Le Monde\nPLUS: κόμικ Κλερ Μπρετεσέ


Βόρεια Κορέα: Στρατιώτες ξαπλώνουν σε σπασμένα γυαλιά, ενώ ο Κιμ χαμογελά και χειροκροτά - 13.10.2021, Sputnik Ελλάδα\nΒόρεια Κορέα: Στρατιώτες ξαπλώνουν σε σπασμένα γυαλιά, ενώ ο Κιμ χαμογελά και χειροκροτά\nΕπίδειξη δύναμης από στρατιώτες στη Βόρεια Κορέα. Σπάνε αλυσίδες, τούβλα και ξαπλώνουν σε γυαλιά, σε βίντεο που σοκάρει. 13.10.2021, Sputnik Ελλάδα\nΜε χαμόγελο και χειροκρότημα κοιτούσε τους στρατιώτες του να σπάνε τούβλα με γυμνά χέρια και να επιδεικνύουν γενικά τη μυϊκή τους δύναμη ο ηγέτης της Βόρειας Κορέας, Κιμ Γιονγκ Ουν.Το παραπάνω φαίνεται σε βίντεο που μετέδωσε η κρατική τηλεόραση στη Βόρεια Κορέα από τις στρατιωτικές επιδείξεις άμυνας και όπλων που η Πιονγιάνγκ έχει αναπτύξει για την εκτόξευση πυρηνικών επιθέσεων, σύμφωνα με δημοσίευμα της Washington Post.Στα πλάνα φαίνονται στρατιώτες χωρίς μπλούζες να χτυπούν συναδέλφους τους με ξύλινους στύλους και να σπάνε πλάκες τοποθετημένες στο στομάχι στρατιωτών με σφυρί. Άλλοι, σπάνε τούβλα πάνω στο κεφάλι τους.Σε μία πραγματικά σοκαριστική στιγμή, ένας στρατιώτης σπάει αλυσίδες και ξαπλώνει πάνω σε σπασμένα γυαλιά πριν του τοποθετήσουν στο στήθος έναν τσιμεντόλιθο, που στη συνέχεια σπάνε.Ο «αήττητος» στρατός του ΚιμΣε ομιλία του, ο ηγέτης της Βόρειας Κορέας δήλωσε πως δημιουργεί έναν «αήττητο» στρατό για να αντιμετωπίσει αυτό που αποκάλεσε «επίμονη εχθρότητα των ΗΠΑ», αλλά όχι να αναβιώσει τις εχθροπραξίες με τη Νότια Κορέα.«Οι ΗΠΑ έχουν δηλώσει ότι δεν είναι εχθρικές προς το κράτος μας, αλλά δεν υπάρχουν στοιχεία που να βασίζονται σε ενέργειες που να μας κάνουν να πιστεύουμε ότι δεν είναι» δήλωσε ο Κιμ Γιονγκ Ουν, σύμφωνα με το Κορεατικό Κεντρικό Πρακτορείο Ειδήσεων.Τέλος, πρόσθεσε πως οι ΗΠΑ συνεχίζουν να δημιουργούν εντάσεις στην περιοχή με λανθασμένες κρίσεις και ενέργειες.\n© Youtube/ScreenshotΣτρατιώτες ξαπλώνουν σε σπασμένα γυαλιά, ενώ ο Κιμ χαμογελά και χειροκροτά\nΕπίδειξη δύναμης από στρατιώτες στη Βόρεια Κορέα. Σπάνε αλυσίδες, τούβλα και ξαπλώνουν σε γυαλιά, σε βίντεο που σοκάρει.\nΜε χαμόγελο και χειροκρότημα κοιτούσε τους στρατιώτες του να σπάνε τούβλα με γυμνά χέρια και να επιδεικνύουν γενικά τη μυϊκή τους δύναμη ο ηγέτης της Βόρειας Κορέας, Κιμ Γιονγκ Ουν.\nΤο παραπάνω φαίνεται σε βίντεο που μετέδωσε η κρατική τηλεόραση στη Βόρεια Κορέα από τις στρατιωτικές επιδείξεις άμυνας και όπλων που η Πιονγιάνγκ έχει αναπτύξει για την εκτόξευση πυρηνικών επιθέσεων, σύμφωνα με δημοσίευμα της Washington Post.\nΣτα πλάνα φαίνονται στρατιώτες χωρίς μπλούζες να χτυπούν συναδέλφους τους με ξύλινους στύλους και να σπάνε πλάκες τοποθετημένες στο στομάχι στρατιωτών με σφυρί.\nΆλλοι, σπάνε τούβλα πάνω στο κεφάλι τους.\nΣε μία πραγματικά σοκαριστική στιγμή, ένας στρατιώτης σπάει αλυσίδες και ξαπλώνει πάνω σε σπασμένα γυαλιά πριν του τοποθετήσουν στο στήθος έναν τσιμεντόλιθο, που στη συνέχεια σπάνε.\nΟ «αήττητος» στρατός του Κιμ\nΣε ομιλία του, ο ηγέτης της Βόρειας Κορέας δήλωσε πως δημιουργεί έναν «αήττητο» στρατό για να αντιμετωπίσει αυτό που αποκάλεσε «επίμονη εχθρότητα των ΗΠΑ», αλλά όχι να αναβιώσει τις εχθροπραξίες με τη Νότια Κορέα.\n«Οι ΗΠΑ έχουν δηλώσει ότι δεν είναι εχθρικές προς το κράτος μας, αλλά δεν υπάρχουν στοιχεία που να βασίζονται σε ενέργειες που να μας κάνουν να πιστεύουμε ότι δεν είναι» δήλωσε ο Κιμ Γιονγκ Ουν, σύμφωνα με το Κορεατικό Κεντρικό Πρακτορείο Ειδήσεων.\nΤέλος, πρόσθεσε πως οι ΗΠΑ συνεχίζουν να δημιουργούν εντάσεις στην περιοχή με λανθασμένες κρίσεις και ενέργειες.


Πάρε την μια και χτύπα την άλλη Bet-hoven.net\nBet-hoven.net | Προγνωστικά Στοιχήματος > Στήλες > Πάρε την μια και χτύπα την άλλη\nΠάρε την μια και χτύπα την άλλη\nΑργά το μεσημέρι η αποψινή στήλη, η οποία όμως αφορά αυριανό ματς το οποίο διεξάγεται στις 14:00.\nΕπιμένουμε με Λευκορωσία και Reserve League. Η Σλάβια Μοζίρ θα υποδεχθεί την Γκοροντέγια. Η προτελευταία ουσιαστικά κόντρα στην τελευταία. Οι δυο ομάδες έχουν απόσταση τριών βαθμών, όμως η πραγματική της διαφορά είναι πολύ μεγαλύτερη. Η Γκοροντέγια δεν έχει άμυνα (τόσο απλά), δεχόμενη 22 τέρματα στα πρώτα πέντε φετινά εκτός. Όχι πως είναι κάποιο «μεγαθήριο» η Σλάβια Μοζίρ, αλλά ένα... ξέσπασμα θα το ψάξει στο ματς.\nΠως το σκέφτομαι: ανύπαρκτος ο άσος και το over 2,5 (αμφότερα γύρω στο 1.25). Θεωρώ πως το πρώτο ημίχρονο θα έχει δράση, οπότε επιλογή μου είναι το Over 1,5 στο α' μέρος σε απόδοση 1.83. Προσοχή όμως: Συντηρητικό ποντάρισμα!


Πλεξίδας: «Έρχονται μηνύσεις» | Onsports.gr\nhome ΠοδόσφαιροFootball LeagueΠλεξίδας: «Έρχονται μηνύσεις» Κοινοποιήστε\nΠλεξίδας: «Έρχονται μηνύσεις»\tΣυντάκτης: Γιώργος Κυριακόπουλος\nΈξαλλος με την άρνηση της ΕΠΟ να επανεξετάσει το φάκελο του ΟΦΗ, εμφανίστηκε ο Βαγγέλης Πλεξίδας σε δηλώσεις του.\tΟ πρόεδρος των Τρικάλων, μίλησε στην εφημερίδα «Εξέδρα», υποστηρίζοντας πως θα καταθέσει μηνύσεις προς κάθε υπεύθυνο μια και θέλει να φτάσει το μαχαίρι στο κόκαλο, χαρακτηρίζοντας γελοία της απόφασης της ΕΠΟ. «Δεν είμαι παράγοντας – «λαμόγιο». Δεν έχω να φοβηθώ τίποτα. Θα βγάλω το σκεπτικό της απόρριψης στη φόρα. Όταν δείξω στη δημοσιότητα πώς έχουν τα πράγματα, θέλω να δω τι θα απαντήσουν τα αρμόδια όργανα. Θα φτάσω το μαχαίρι μέχρι το κόκαλο. Θα γίνουν μηνύσεις προς κάθε υπεύθυνο. Είναι γελοία η απόφαση της ΕΠΟ», ανέφερε αρχικά ο μεγαλομέτοχος του ΑΟΤ.\n«Όσο για τις δηλώσεις του κ. Σημαιοφορίδη, θα αναρωτηθώ γιατί έρχεται τη δεδομένη χρονική στιγμή να τα βρούμε με τους παίκτες που εκπροσωπεί και έχουν καταθέσει προσφυγές και δεν το έπραξε νωρίτερα;».\tΚατηγορία: Football League


«Οι Απόκριες ερχόντουνε….», μια καθαρά ελληνική, άκρως πρωτότυπη, σατιρική και με χαριτωμένα δρώμενα εκδήλωση παρακολούθησαν με ιδιαίτερο ενδιαφέρον μικροί και μεγάλοι. Τα παιδιά του ΛτΕΠ, ντυμένα με παραδοσιακές ενδυμασίες, διασκέδασαν το κοινό χορεύοντας με χάρη, τραγουδώντας με ανεμελιά και παρουσιάζοντας για πρώτη φορά στην καρναβαλική περίοδο τους ελληνικούς ήχους της αποκριάς από κάθε γωνιά της Ελλάδας.\nΞεκίνησαν την αναβίωση των αποκριάτικων εθίμων με πρώτο σταθμό την Πάτρα! ‘Έλα βρε ‘Γιαννούλα’ να σε παντρέψουμε να φάμε και να πιούμε και να χορέψουμε! Στολίστηκαν με φρου φρού, σερπαντίνες και αρώματα και έστησαν ένα υπαίθριο πανηγυράκι για το γάμο της «Γιαννούλας της Κουλουρούς» χορεύοντας όλο σκέρτσο το «λεμονάκι μυρωδάτο από περιβόλι αφράτο». Θέλοντας να ξεφύγουν, μέτρησαν τραγουδώντας μέχρι το δώδεκα και έφτασαν στη Μικρά Ασία για να ακούσουν πως «κελαηδεί το αηδόνι», ταξίδεψαν μέχρι το χασάπη στο μακρινό Διδυμότειχο της Θράκης «για να αγοράσουν λίγο κρεατάκι», «δεν κάθισαν καλά και αγάπησαν» στην Κοζάνη στη Μακεδονίας αχ τι το ‘θελαν! Δάκρυσαν από τα γέλια καθώς «’Έτριβαν το πιπέρι» στην Ηπειρωτική Ελλάδα, και ύστερα είπαν να κάνουν και καμιά δουλειά και «φυτεύσαν τα κουκιά» μιμούμενοι τις Καρυώτισσες του Θεσσαλικού Κάμπου. Κουραστική η στεριά είπαν και έφυγαν για θάλασσα, ταρακουνήθηκαν για τα καλά όμως από τα μελτέμια των Κυκλάδων «στην τράτα μας την κουρελού» και ευάλωτα όπως ήταν τους παρέσυρε η «σκούπα» των Δωδεκανήσων που μάταια προσπάθησαν να αποφύγουν.\nΤο γέλιο δεν έλειψε από τα χείλη μικρών και μεγάλων! Οι αποκριάτικοι ελληνικοί ήχοι και τα άγνωστα για πολλούς απλοϊκά και τόσο χαριτωμένα δρώμενα της Ελλάδας μας, έκαναν την εμφάνισή τους κερδίζοντας το κοινό! Μα πάλι αυτός ο ήχος…!!! Αχ ναι!!! Το αδειανό στομάχι του Καραγκιόζη! Το ρίξαμε στο γλέντι και τον ξεχάσαμε αυτόν!!! Να δούμε τι θα πει ... πέρα από το ότι πεινάει… «στης ακρίβειας τον καιρό οι άνθρωποι μασκαρεύονται, χαμογελάνε, τραγουδάνε, χορεύουν και γλεντάνε! Αυτή είναι η Ελλάδας μας, αυτή είναι η Απόκρια!... άντε να φάμε και κανά κοψίδι όμως»\nΛύκειον Των Ελληνίδων\tΛύκειον Των Ελληνίδων Πατρών\tLyceumOfHcllenicWomenOfPatras\tLyceumOfHellenicWomen\tlepatras\tlep\tlepatras2013-2017\tΠατρινό Καρναβάλι


Η απάντηση του Δημήτρη Καρύδα | SDNA\nΌλη η καριέρα του Ινιέστα σε ένα πρωτοσέλιδο (pic)\n«Ντου» από παντού ο Γιαννακόπουλος - Μπερτομέου, Athens Alive και... Πασκουάλ\nΈγινε... άγαλμα ο Μπαπέ (pic)\nΣτη Λωρίδα της Γάζας το ποδόσφαιρο δίνει ανάσα ζωής (pics)\nΗ απάντηση του Δημήτρη Καρύδα\n18 Μαΐου 2015, 22:25\nΟ Δημήτρης Καρύδας, στον προσωπικό του λογαριασμό στο twitter, έδωσε την δική του εξήγηση για την περιγραφή των τελευταίων δευτερολέπτων του τελικού Ρεάλ Μαδρίτης – Ολυμπιακού.\nΟ έμπειρος δημοσιογράφος παραδέχεται ότι, αν και θεωρεί το trash talk του Ρούντι με τη διαφορά στους 20 πόντους απαράδεκτο, έκανε κακή εκτίμηση του καυγά με τον Σπανούλη. Επισημαίνει πώς dεν είδε την κλωτσιά του Έλληνα παίκτη αλλά επισημαίνει επίσης ότι το λάθος του ήταν άνευ πρόθεσης. Δεν το έκανε δηλαδή από κάποια πατριωτική διάθεση να υπερασπιστεί τον Σπανούλη.\nΜε δεδομένο ότι το σχετικό σχόλιο εδώ στο sdna.gr ξεκινάει με την παραδοχή της δημοσιογραφικής αξίας του Καρύδα (η οποία ασφαλώς δεν χρειαζόταν τη δική μου επιβεβαίωση, ούτε επιδέχεται αμφισβήτησης), δεν έχουμε κανένα λόγο να μην τον πιστέψουμε.\nΆλλωστε επειδή ακριβώς πρόκειται για τον συγκεκριμένο δημοσιογράφο και όχι κάποιον σεσημασμένο γραφικό, το επίμαχο ξέσπασμα έκανε τόσο –αρνητική – εντύπωση. Και επειδή επίσης πρόκειται για τον συγκεκριμένο δημοσιογράφο, θα το θεωρήσουμε κι εμείς, όπως ακριβώς το θέτει ο ίδιος, μια κακή στιγμή που δεν χρειάζεται περισσότερη συζήτηση.\nΙδού η απάντηση του Δημήτρη Καρύδα: «Είχα πει ότι θα ζητήσω δημόσια συγνώμη αν έκανα λάθος στη φάση του Σπανούλη. Δεν είδα στη ροή του αγώνα ότι προσπάθησε να κλωτσήσει. Επιστρέφοντας στην Ελλάδα είδα την κίνηση του Σπανούλη. Αν την είχα δει θα τη σχολίαζα όπως ακριβώς κάνω ΜΕ ΚΑΘΕ ΦΑΣΗ και με οποιονδήποτε εμπλεκόμενο είτε αυτός είναι ομάδα, είτε παίκτης, είτε προπονητής. Ότι άλλο ακολούθησε είναι ευθύνη του Ρούντι. Δεν υπάρχει thrash talking σε τελειωμένο παιχνίδι με διαφορά 20 πόντων, ούτε η προσβλητική κίνηση να δώσει τη μπάλα στον Σπανούλη. Προσωπικά, δεν έχω κανένα πρόβλημα να πω δημόσια ότι έκανα λάθος στην ερμηνεία μιας φάσης. Αλλά δεν αποδέχομαι σε καμία περίπτωση τη λογική ότι προσπάθησα να προστατεύσω τον Σπανούλη, όπως δεν έχω προστατεύσει και δεν θα προστατεύσω κανένα στο μέλλον. Η δουλειά μου είναι να μεταδίδω και να ερμηνεύω αυτό που βλέπει ο τηλεθεατής με τον καλύτερο δυνατό τρόπο. Αν για μια φάση και μερικά δευτερόλεπτα το έκανα με το λάθος τρόπο ας θεωρηθεί καθαρά ένα λάθος άνευ πρόθεσης».\nΚράτησε και Καμπιονάτο ο ΟΤΕ TV\nΕξάψαλμος Αλέφαντου σε Νοτσιόνι-Καμπάτσο (Vid)\nΟι Ισπανοί, ο Καρύδας και η φουστανέλα


Brekkies Complet με Κοτόπουλο και δημητριακά - 20kg\nΕιδική Τιμή 37,60 € Regular Price 40,20 €\nΤα Brekkies Complete είναι μια νόστιμη συνταγή με κοτόπουλο που περιέχει όλα τα απαραίτητα θρεπτικά συστατικά που χρειάζεται ο ενήλικας σκύλος για να βρίσκεται σε άριστη φυσική κατάσταση. Τα Brekkies excel Complet παρέχουν τα πάντα: πρωτεΐνες, απαραίτητες για την διατήρηση των μυών στην καλύτερη κατάσταση, λαχανικά, πηγή ινών και υδατανθράκων απαραίτητα για την σωστή πέψη, δημητριακά, βιταμίνες και μέταλλα για την διατηρούνται τα κόκαλα γερά και τα δόντια υγιή. υδατανθράκων απαραίτητα για την σωστή πέψη, δημητριακά, βιταμίνες και μέταλλα για την διατηρούνται τα κόκαλα γερά και τα δόντια υγιή.\nΔιατηρείστε το προϊόν σε δροσερό και ξηρό μέρος.\nΝα υπάρχει πάντα καθαρό, δροσερό νερό στη διάθεση του ζώου.\nΟδηγίες: Οι προτεινόμενες ημερήσιες ποσότητες είναι ενδεικτικές και οι ανάγκες για την διατήρηση του σωματικού βάρους του σκύλου σας μπορεί να διαφέρουν και εξαρτώνται από παράγοντες όπως η ηλικία, η ράτσα, η δραστηριότητα του σκύλου και οι καιρικές συνθήκες.\nΔημητριακά (συμπεριλαμβανομένου μεταξύ των άλλων και καλαμπόκι), κρέας και παράγωγα κρέατος (ελαχ. 6% κοτόπουλο), συστατικά φυτικής προέλευσης, εκχύλισμα φυτικών πρωτεϊνών, μέταλλα, μαγιά.Περιέχει αντιοξειδωτικά\nΠρωτεΐνες και Λιπαρές Ουσίες.\nΛιπαρά Οξέα Ω6 (Λινολεϊκό Οξύ)\nA, D, E, σελήνιο, σίδηρος και μαγγάνιο\nΑξιολογείτε:Brekkies Complet με Κοτόπουλο και δημητριακά - 20kg


Νέα πολύνεκρα ναυάγια προσφύγων σε Κάλυμνο και Ρόδο | Ώρα Κοινής Ανησυχίας\nΝέα πολύνεκρα ναυάγια προσφύγων σε Κάλυμνο και Ρόδο\nPosted on 30 Ὀκτώβριος 2015\nΘάνατος στη θάλασσα\nΑκόμη δυο ναυάγια σημειώθηκαν σήμερα τα ξημερώματα στα Δωδεκάνησα. Ήδη μετράμε 18 νεκρούς, ανάμεσά τους τουλάχιστον εννέα παιδιά.\nΣτη θαλάσσια περιοχή ανάμεσα σε Καλόλιμνο και Κάλυμνο, το λιμενικό ανέσυρε 14 σορούς έχοντας κατορθώσει να διασώσει 138 ανθρώπους. Συνεχίζονται οι έρευνες για αγνοούμενους, ο ακριβής αριθμός των οποίων δεν έχει εξακριβωθεί.\nΣτην περιοχή, έσπευσαν τέσσερα σκάφη του λιμενικού, ένα σκάφος της Frontex αλλά και ένα Super Puma που επιχειρούν στην προσπάθεια διάσωσης.\nΤην ίδια ώρα, στη θαλάσσια περιοχή βόρεια της Ρόδου σκάφος του λιμενικού εντόπισε και περισυνέλεξε έξι πρόσφυγες και τρεις νεκρούς, ενώ αγνοούνται άλλοι τρεις. Τα σημερινά περιστατικά έρχονται ως συνέχεια των ναυαγίων που σημειώθηκαν έξω από τη Λέσβο.\nΜικρά παιδιά, αναίσθητα στην αγκαλιά των γονιών τους, έδιναν μάχη για να κρατηθούν στη ζωή. Συνολικά έχασαν τη ζωή τους 11 άνθρωποι, ανάμεσά τους τέσσερα παιδιά. Διασώθηκαν 242 άνθρωποι, ενώ ακόμη 40 αγνοούνται.\n← Από τα μεγαλύτερα ναυάγια: Αυξάνεται, δραματικά, ο αριθμός των νεκρών (video)\nΔικτατορία Μεταξά: οι μύθοι, η λήθη και οι προεκτάσεις γύρω από ένα επετειακό “όχι” by Efor Alfa →


Η ιερή χύτρα Εκδόσεις Κέδρος Βιβλιοπωλείο Λεμόνι\n"The Sacred Cauldron" (Πρωτότυπος τίτλος στα αγγλικά)\nΣυγγραφή: · Tadhg Mac Crossan\nTadhg Mac Crossan\nΟ Τόιγκ ΜακΚρόσαν γεννήθηκε το 1958 από γονείς ιρλανδικής καταγωγής και μεγάλωσε στη Νέα Ορλεάνη της Λουιζιάνας. Ζει και εργάζεται στην περιοχή του Ντάλας. Είναι ενεργό μέλος σε σκοτικές και ιρλανδικές οργανώσεις. Ο Τόιγκ ΜακΚρόσαν είναι ο Ούερ-Ντρούις (αρχιδρυΐδης) της θρησκευτικής παράδοσης που είναι γνωστή ως Ντρουιντιάχτος. Από το 1987 ήταν συνδεδεμένος με το θρησκευτικό κίνημα Ασάτρου, όπου έγινε ένας γκόδι (ιερέας). Στα 1989 άρχισε να μελετάει με τα μέλη του Rings of Troth. Ασχολήθηκε ιδιαίτερα με τις σχέσεις ανάμεσα στην κελτική και στη γερμανική θρησκεία. Έχει πτυχίο στην αγγλική φιλολογία από το πανεπιστήμιο U.T.D. (University of Texas at Dallas). Τα ενδιαφέροντά του περιλαμβάνουν όχι μόνο τις Κελτικές παραδόσεις για τους δρυΐδες, τους βάρδους και τους φίλιδ, αλλά και την παράδοση του Αρθούρου, την κελτική μουσική, την αρχαία ιστορία και σχετικά θέματα. Τα άρθρα του για την κελτική θρησκεία έχουν δημοσιευτεί σε πολλά "νέο-δρυϊδικά" περιοδικά και σε κελτικές εθνικιστικές εφημερίδες. Έχει διδάξει την κελτική πνευματικότητα και έχει εμφανιστεί στο ραδιόφωνο και στην τηλεόραση.\nΣελ.:329 (21χ14), Μαλακό εξώφυλλο, ISBN: 978-960-04-4114-7\nΘέμα: "Θρησκεία - Ιστορία" "Κέλτες"\n"...είναι μέχρι τώρα... η μεγαλύτερη συνεισφορά στη σοβαρή και πρακτική μελέτη των αρχαίων κελτικών παραδόσεων".\nΈντρεντ Θόρσον, συγγραφέας του έργου "Book of Troth"


GR POST: Η Φώφη και οι άλλοι\nΌπως αποδείχθηκε εκ του αποτελέσματος, στις εκλογές του ΠαΣοΚ, κυριάρχησαν οι μηχανισμοί.\nΚι αυτούς δεν τους διέθεταν ο Καμίνης κι ο Σταύρος Θεοδωράκης που θέλησαν να τα βάλουν με την νυν πρόεδρο του ΠαΣοΚ και τον τ. γραμματέα του. Οι οποίοι, όπως και να το κάνουμε είχαν ιδιαίτερη πρόσβαση στον κομματικό στρατό.\nΕπιπλέον, Καμίνης και Θεοδωράκης θέλησαν να\nεκφράσουν τη νεωτερικότητα , τον Κεντροαριστερό – μεταρρυθμιστικό χώρο.\nΔεν τα κατάφεραν. Χωρίς να φταίνε κατ’ ανάγκη οι ίδιοι.\nΤο συγκεκριμένο εκλογικό ακροατήριο του βαθέως ΠαΣοΚ που προτίμησε τη Φώφη Γεννηματά, είναι σαφές ότι δεν αρέσκεται σε «διορθώσεις» της κατάστασης στο κόμμα ή στον κρατικό μηχανισμό. Είναι το ακροατήριο που πήγε στον Τσίπρα επειδή τους έταξε πως δεν θα θίξει τα «άρρωστα κεκτημένα» και τώρα που αυτός τους διέψευσε επιχειρούν την επιστροφή στη μητρική αγκαλιά που υπόσχεται ανασύσταση του παλιού μεγαλείου.\nΜπορεί να καταφέρει ν’ αναστήσει την Σοσιαλδημοκρατία και την Κεντροαριστερά η Φώφη Γεννηματά;\nΤι θα κάνουν οι ψηφοφόροι που πήγαν ψήφισαν κι έχασαν;


Απάντηση του Γιάννη Κωνσταντάτου για το θέατρο της Ολυμπίας - notia.gr\nΑπάντηση του Γιάννη Κωνσταντάτου για το θέατρο της Ολυμπίας\n15/12/2016 15/12/2016 notia teamΚανένα Σχόλιο\nΑπάντηση σε δημοσιεύματα της αντιπολίτευσης για την κατάσταση στο Δημοτικό Θέατρο Αργυρούπολης (Ολυμπίας 5 – 5ο δημοτικό σχολείο), έδωσε μέσα από την προσωπική του σελίδα στο facebook ο δήμαρχος Γιάννης Κωνσταντάτος.\nΤο έργο μας η απαντηση στους συκοφαντες ! Είναι αλήθεια πως σε δύο χρόνια θητείας δεν έχω προλάβει να μαζέψω όλο το χάλι και τα ρημαγμένα κτίρια, σχολεία, γηπεδα, προαύλια πλατείες και θέατρα που παρέλαβα σε άθλια κατάσταση.\nΘα τα φτιάξω όμως όλα μεχρι το τέλος της θητείας μου ενα προς ενα, δεσμεύομαι για αυτό και ας έχουμε μεγάλη κρίση. Θεωρώ όμως θράσος να με επικρίνει η παράταξη του πρώην δημάρχου που τα παρέδωσε σάπια και ρημαγμένα γιατί ακόμα δεν τα έχω συντηρήσει όπως λέει όλα! !!Παράδειγμα το θεατράκι της Ολυμπίας που μετά από 15 χρόνια που μπάζει νερά και ουδείς ασχολήθηκε (και ο πρώην Δήμαρχος στα χρόνια του) άρχισαν σήμερα οι εργασίες μόνωσης και ανακαίνισης και σε αυτό.\nΑπαντάμε με το έργο μας στους συκοφάντες που αντί να δίνουν εξηγήσεις για όσα δεν έπραξαν ομιλούν θρασύτατα επικριτικά για εμάς.\nΟ καθένας όμως βλέπει και καταλαβαίνει την διαφορά στην πόλη μας.


κύμα | www.athensvoice.gr\nκύμα\tΚΟΣΜΟΣ06.02.2016 - 14:10 ΘΕΜΑΤΑ Δαμάζοντας το μεγαλύτερο και άγριο κύμα του Ατλαντικού Ο Jason Polakow πραγματοποιήσε windsurf session στη Ναζαρέ της Πορτογαλίας A.V. TEAM06.02.2016 ΟΙ ΕΠΙΛΟΓΕΣ ΤΗΣ AV\nΠΟΛΙΤΙΚΗ27.09.2016 - 20:45 This is a «Γκουπ» Ποιος βαράει πάλι το ΣΥΡιΖΑ; ΝΙΚΟΣ ΖΑΧΑΡΙΑΔΗΣ27.09.2016 GUIDE28.09.2016 - 11:00 «Ο Έλληνας δάσκαλος», ο Κώστας Μαυρουδής στην Πάτρα κι ένα φιατάκι Απ'όλα έχει ο μπαξές ΔΗΜΗΤΡΗΣ ΦΥΣΣΑΣ28.09.2016 SOCIAL28.09.2016 - 13:33 Σε είδα...584 Gym Tonic: Πόσο γλυκός πια... ΑΝΑΓΝΩΣΤΕΣ28.09.2016 ΠΟΛΙΤΙΚΗ27.09.2016 - 18:47 Το Καραβάνι: Αυτός δεν είναι πρωθυπουργός! Μην είναι πουλί; Μην είναι αεροπλάνο; ΒΑΓΓΕΛΗΣ ΠΕΡΡΗΣ 27.09.2016 ΘΕΜΑ28.09.2016 - 00:17 Η alternative πλευρά της πόλης 14 εναλλακτικά στέκια που δεν θα βαρεθείς ποτέ A.V. TEAM28.09.2016 ΠΟΛΙΤΙΚΗ28.09.2016 - 07:00 Η τέχνη τού να αποστρέφεις το βλέμμα Με αφορμή τους πρόσφατους βομβαρδισμούς στο Χαλέπι ΓΙΩΡΓΟΣ ΠΑΝΑΓΙΩΤΑΚΗΣ28.09.2016 ΤΑ ΠΙΟ ΔΗΜΟΦΙΛΗ


Μεσογειακή Διατροφή- Άμυνα κόντρα στην άνοια - Artic.gr - ενημέρωση για τέχνες\nHome Γαστρονομία Άρθρα Μεσογειακή Διατροφή- Άμυνα κόντρα στην άνοια\nΝέα έρευνα παρουσιάζει την Μεσογειακή Διατροφή ως ασπίδα κατά της άνοιας. Η έρευνα παρουσιάστηκε πριν μια περίπου εβδομάδα, στο συνέδριο της Διεθνούς Ένωσης για την νόσο Αλτσχάιμερ στο Λονδίνο. Στην έρευνα αναφέρεται ότι οι ηλικιωμένοι που τρεφόντουσαν με βάση το μεσογειακό πρότυπο, μείωσαν τον κίνδυνο εμφάνισης άνοιας κατά το ένα τρίτο.\nΗ Μεσογειακή Διατροφή βασίζεται στις διατροφικές συνήθειες της Κρήτης και της Νοτίου Ιταλίας κυρίως, κατά τις δεκαετίες 1950-1960. Ανά διαστήματα, πολλές επιστημονικές ομάδες έχουν διερευνήσει τα οφέλη της. Πλέον έχει εδραιωθεί ως ο πιο υγιεινός τρόπος διατροφής. Συγκεκριμένα , η μεσογειακή διατροφή βασίζεται σε υψηλή κατανάλωση οσπρίων, ελαιόλαδου, φρούτων και λαχανικών. Μέτρια είναι η κατανάλωση ψαριού και γαλακτοκομικών, ενώ η κατανάλωση κρέατος είναι χαμηλή. Η Μεσογειακή διατροφή καλύπτει όλες τις ανάγκες του οργανισμού σε βασικά θρεπτικά συστατικά, μέταλλα και βιταμίνες.\nΣτη Διεθνή Διάσκεψη για τις Μεσογειακές Διατροφές το 1993 αποφασίστηκε τι θα θεωρείται υγιεινή, παραδοσιακή Μεσογειακή διατροφή.Το 1995 μια ομάδα επιστημόνων του Πανεπιστημίου Χάρβαρντ δημιούργησε την «Πυραμίδα της Μεσογειακής Διατροφής.\nΗ πυραμίδα της Μεσογειακής Διατροφής.\nΜεσογειακή διατροφή κατά της άνοιας\nΤα οφέλη της Μεσογειακής Διατροφής επανέρχονται ανά διαστήματα στο προσκήνιο, αφού φαίνεται να είναι το ιδανικό διατροφικό μοντέλο υγείας και ευεξίας. Η μεσογειακή κουζίνα είναι συνδεδεμένη με μειωμένο κίνδυνο για αρτηριακή πίεση και διαβήτη, καθώς και υγιέστερη καρδιά. Στα πλεονεκτήματα της μεσογειακής διατροφής προσθέτονται, επίσης, γερά κόκαλα και μακροζωία.\nΣε όλα αυτά τα οφέλη, ήρθε να προστεθεί και η πρόληψη της άνοιας. Σύμφωνα με την συγγραφέα Claire McEvoy, του τμήματος Ιατρικής του πανεπιστημίου της Καλιφόρνιας,: «Η διατροφή που βασίζεται στην κατανάλωση φυτικών προϊόντων, έχει συνδεθεί με καλύτερη γνωστική λειτουργία και μείωση του κινδύνου γνωστικής εξασθένησης, κατά τη διάρκεια της γήρανσης, σε ποσοστό 30% με 35%».\nΣύμφωνα με έρευνα που πραγματοποιήθηκε το 2015, πάνω από 46 εκατομμύρια άνθρωποι πάσχουν από άνοια.Το 2009 δεν ξεπερνούσαν τα 35 εκατομμύρια.\nΗ μελέτη πραγματοποιήθηκε σε σχεδόν 6.000 άνδρες και γυναίκες, μέσης ηλικίας 68 ετών. Επειδή, λοιπόν, πρόκειται για ένα αρκετά αντιπροσωπευτικό δείγμα του πληθυσμού, τα ευρήματα της έρευνας αφορούν και τον γενικό πληθυσμό.\nΟ Rudolph Tanzi ο οποίος διευθύνει την έρευνα Γενετικής και Γήρανσης στο Νοσοκομείο Μασαχουσέτης δήλωσε : «Η δραστηριότητα των γονιδίων μας εξαρτάται σε μεγάλο βαθμό από τέσσερις κύριους παράγοντες: τη διατροφή, την άσκηση, τον ύπνο και τη διαχείριση του άγχους. Ίσως η διατροφή να είναι ο πιο σημαντικός από αυτούς τους παράγοντες».\nΟι ερευνητές μελέτησαν πλήθος χαρακτηριστικών των ατόμων του δείγματος όπως: τo φύλο, τη φυλή, την ηλικία το μορφωτικό επίπεδο, τον τρόπο ζωής και τα προβλήματα υγείας ( την παχυσαρκία, την υπέρταση, τον διαβήτη, το κάπνισμα κ.α) . Τελικά, οι ερευνητές διαπίστωσαν, ότι αυτοί που ακολούθησαν τη μεσογειακή διατροφή, είχαν 30 με 35% χαμηλότερο κίνδυνο γνωστικής διαταραχής.\nΤέλος, σύμφωνα με την McEvoy , «για όσο περισσότερο ακολουθούν τα άτομα αυτόν τον τρόπο διατροφής , τόσο καλύτερη γνωστική λειτουργία παρουσιάζουν»\nΒασικές ομάδες τροφίμων της Μεσογειακής Διατροφής.\nΤο 2013, η UNESCO πρόσθεσε τη Μεσογειακή διατροφή στον Αντιπροσωπευτικό Κατάλογο της Άυλης Πολιτιστικής Κληρονομιάς της Ιταλίας (δικαιούχος), της Γαλλίας, το Μαρόκο, της Ισπανίας, της Πορτογαλίας, της Ελλάδας, της Κύπρου και της Κροατίας.\nΗ Μεσογειακή Διατροφή άμυνα κατά της άνοιας.


Έπιασε κορυφή ο Ατρόμητος | politischios.gr\nΈπιασε κορυφή ο Ατρόμητος\nΣτην πρώτη θέση της βαθμολογίας ανέβηκε ο Ατρόμητος μετά την νίκη του επι του Κοφινά με 4-0, και τη νέα απώλεια του Όμηρου, που «πέταξε» κι’ άλλους βαθμούς με την ισοπαλία 0-0 στον αγώνα με τις Καρυές στο Φαφαλίειο στάδιο. Ο Πύργος έκανε ένα βήμα ακόμη για τη σωτηρία του επικρατώντας στο γήπεδο του επι του Ηρακλή 2-0, ενώ ο Κανάρης βούλιαξε ακόμη περισσότερο την Αναγέννηση νικώντας την 2-0 στα Νένητα\nΑτρόμητος – Κοφινάς 4-0.\nΜε δύο γκολ του Κ. Νύκτα και από ένα των Ζαννίκου και Γκιάλη, η ομάδα του Στ. Παπαθεοδώρου υπέταξε εύκολα και δίκαια τον Κοφινά, που από το 35` έπαιζε με 10 παίκτες, μετά από την αδικαιολόγητη αποβολή του Αγγελάκη. Νωρίτερα ο διαιτητής Ευστρατίου έκλεισε τα μάτια σε πέναλτι εις βάρος των Καρυών, όταν ο Θωμάς έδιωξε τη μπάλα με το χέρι μέσα στη μικρή περιοχή της ομάδας του. Οι δύο ομάδες είχαν και από ένα δοκάρι. Τις εστίες σημάδεψαν για τον Ατρόμητο ο Σ. Σούκας και για τον Κοφινά ο Λουκάς.\nΚαρυές – Όμηρος 0-0\nΟι Καλλιμασιώτες αναδεικνύονται σε ιδανικούς αυτόχειρες, αφού μέσα σε λίγες αγωνιστικές γκρέμισαν ότι έχτισαν στον πρώτο γύρο. Ήταν καλύτεροι από τους αντιπάλους τους, έχασαν αρκετές ευκαιρίες, τους ακυρώθηκε ένα γκολ του Φόρσου ως οφ σάϊντ και δεν κατάφεραν να πάρουν τη νίκη.\nΟΙ δύο ομάδες είχαν και από ένα δοκάρι με τους Μάρκο για τους γηπεδούχους και Μπανιά για τους φιλοξενούμενους.\nΚανάρης – Αναγέννηση 2-0.\nΕύκολη επικράτηση για την ομάδα των Νενήτων, που θα μπορούσαν να είχαν πετύχει και αστρονομικό σκορ. Τελικά επικράτησαν με δύο γκολ των Κάργατζη και Βαϊντερλή. Η ομάδα του Ι. Θωμαϊδη έχει τεθεί εκτός συναγωνισμού στο πρωτάθλημα από δικά της λάθη, ενώ η ομάδα του Κ. Ιωάννου δύσκολα θα αποφύγει τον υποβιβασμό.\nΠύργος – Ηρακλής 2-0\nΝίκη που της δίνει το δικαίωμα να ελπίζει στη σωτηρία της, πέτυχε η ομάδα του Πύργου επι του Ηρακλή. Τα γκολ πέτυχαν οι Βολάκης και Παντελάκης, ενώ ο Λεράκης είχε σουτ στο δοκάρι.


- Γεράσιμε, σ’ αγαπώ, σ’ εκτιμώ, αλλά θα σε μαλώσω!\n- Δεν διάβασες; Να μην πηγαίνουμε να ψωνίζουμε σαν παγώνια!\n- Δεν το είπε για όλους, για τις γυναίκες το είπε…\n- Θα με τρελάνεις και εσύ; Τι παγώνια και ψηλά τα κεφάλια;\n- Να κοιτάμε τις χαμηλές τιμές και να μην ψωνίζουμε τα ακριβά.\n- Ήδη το κάνουμε εδώ και χρόνια… Για πέρνα μια βόλτα από τα σουπερμάρκετ να δεις…\n- Το βλέπω…\n- Πως δηλαδή να αγοράζουμε τα ακριβά; Απόμεινε και τίποτα άλλο να κάνουμε; Αλλά μάλλον ατυχής η έκφραση για τα παγώνια. Εγώ είμαι της γνώμης να ψωνίζουμε με ψηλά το κεφάλι, περήφανα σαν τα παγώνια… Γιατί τι μας έμεινε εξ άλλου; Μια περηφάνια και ένας εγωισμός… Μας έμεινε και τίποτα άλλο; Αν τα χάσουμε κι αυτά, χαθήκαμε… Που τα είδε τα παγώνια;\n- Ρε, παιδάκι μου, δεν ήθελε να το πει έτσι…\n- Και πως το είπε δηλαδή;\n- Να κοιτάμε χαμηλά…\n- Γιατί; Στα χαμηλά ράφια είναι τα φθηνότερα; Παντού τα βρίσκεις… Και μη σου πω ότι τα φθηνά είναι σε ντάνες μπροστά σου, στη μέση του διαδρόμου και διαλαλούν την φθήνια τους… το καλάθι της νοικοκυράς φταίει… αγοράζει τα ακριβά και δεν βγαίνει ο οικογενειακός προϋπολογισμός… διότι τώρα πλέον, έτσι κι αλλιώς, εκ των πραγμάτων, δεν βγαίνεις με γεμάτο πορτοφόλι για να ψωνίσεις… Τα βασικά και απαραίτητα…\n- Τότε γιατί το είπε;\n- Ξέρω εγώ; Είδε καμιά αύξηση στην κατανάλωση ακριβών ειδών;\n- Ναι… Το περασμένο μήνα λέει είχαμε αύξηση πωλήσεων αυτοκινήτων, καινούριων και μεταχειρισμένων εξωτερικού κοντά στο είκοσι τοις εκατό…\n- Εμ, αυτό είναι τελείως διαφορετικό… αυτό σημαίνει ότι ήδη έχουμε σηκώσει ψηλά το κεφάλι… Τι γίνεται; Μήπως άρχισαν να φαίνονται τα χρήματα, αυτά που έλεγαν ότι υπήρχαν…\n- Ναι, αλλά ποιοι τα έχουν;\n- Πάντως όχι εγώ κι εσύ… Κάποιοι άλλοι…\n- Αυτό ξαναπές το… Το θέμα είναι ότι την πληρώνουν όλοι… Ένας αχταρμάς…\n- Τελικά, τι να κάνουμε; Είμαστε παγώνια ή δεν είμαστε;


NH Bucharest, Βουκουρέστι Ξενοδοχεία - Skyscanner\nMircea Voda 21, 030167, Βουκουρέστι, Ρουμανία\nΚοντά στο κέντρο της πόλης. Άνετα κρεβάτια. Φιλική εξυπηρέτηση.\nΑυτό το κατάλυμα (NH Bucharest, Κέντρο του Βουκουρεστίου, Βουκουρέστι) απέχει 5 λεπτά με το αμάξι από: Μουσείο Ιστορίας και Ρουμανικό Πατριαρχείο. Στις σημαντικές παροχές περιλαμβάνονται ένα επιχειρηματικό κέντρο, γρήγορο check-in και δωρεάν εφημερίδες στο λόμπι. Με επιπλέον χρέωση παρέχεται λεωφορειάκι από το αεροδρόμιο προς το ξενοδοχείο (διαθέσιμο 24 ώρες το 24ωρο) και στους χώρους μας θα βρείτε επίσης δωρεάν στάθμευση χωρίς παρκαδόρο.\nΠολύ καλό ξενοδοχείο πολυτελείας. Κοντά στο κέντρο της πόλης με εύκολη πρόσβαση σε χώρους στάθμευσης.\nΑσύγκριτο προσωπικό. Εξυπηρετικό προσωπικό. Φιλική υποδοχή.\nΕυρύχωρο μπάνιο. Ήσυχο δωμάτιο. Πανέμορφο κρεβάτι.\nΠλυντήριο ρούχων, Wi-Fi, Θέρμανση, Μηχάνημα αυτόματης ανάληψης, Ανελκυστήρας, Εγκαταστάσεις για άτομα με ειδικές ανάγκες, Πολύγλωσσο προσωπικό, Μη καπνίζοντες, Χρηματοκιβώτιο


Όλα όσα πρέπει να ξέρετε για το chatting στο Google+\nΚαι ναι, Κυρίες και Κύριοι, όσοι έχετε φτιάξει το προφίλ σας στο Google+ θα έχετε δει πως έχετε την δυνατότητα να κάνετε chatting με τους ανθρώπους των... κύκλων σας.\nΗ δυνατότητα αυτή περιλαμβάνει τόσο το κλασσικό chatting, όσο και την πραγματοποίηση video calls, την ίδια δυνατότητα δηλαδή που έχετε χρησιμοποιώντας το κλασσικό Google Talk.\nΣημειώστε όμως πως:\n1. Μπορείτε να συνομιλήσετε μόνο με όσους έχετε στους κύκλους σας αλλά και σας έχουν στους δικούς τους κύκλους ταυτόχρονα. Μόνο αυτές τις επαφές που το follow είναι αμοιβαίο, θα βλέπετε στις διαθέσιμες επαφές στο Google+ chat, αριστερά του παραθύρου σας.\n2. Πάνω στο "chat" του Google+ έχετε την επιλογή να αλλάξετε τις ρυθμίσεις σας. Δηλαδή, να επιλέξετε με ποιους "κύκλους" σας επιθυμείτε να συνομιλείτε και να βλέπουν την διαθεσιμότητά σας στο chat.\n3. Σημειώστε πως το παραπάνω είναι αρκετά σημαντική διαδικασία γιατί οι άνθρωποι που θα επιλέξετε να σας βλέπουν στο chat, θα σας βλέπουν ΚΑΙ στο Google Talk, κάτι που μεταξύ μας, δεν μας αρέσει καθόλου. Πιστεύουμε πως καλό είναι να κρατάμε τα κοινωνικά μας δίκτυα για την διασκέδασή μας και εφαρμογές όπως το Google Talk και για πιο σοβαρούς λόγους.\nΕίναι αλήθεια πως η χθεσινή βραδιά στο G+, όπως και η σημερινή μέρα, θύμιζε τα "to know us better" πάρτι των ελληνικών ταινιών της δεκαετίας του 60. Όλοι μιλούσαν με όλους, είτε γιατί ήθελαν να έχουν την ευκαιρία να δοκιμάσουν τη νέα δυνατότητα, είτε γιατί, όπως σε κάθε καινούριο κοινωνικό δίκτυο, βρήκαν μία ευκαιρία να "ξεκαθαρίσουν" τους κύκλους και τις επαφές τους, μεταξύ γνωστών και αγνώστων.\nΠείτε μας τις εντυπώσεις σας. Σας αρέσει να μιλάτε με... τους κύκλους σας;\nΕυχαριστούμε τον Άγγελο, τον Γιάννη, τον Ναπολέοντα και τους υπόλοιπους "ομόκυκλους" που δοκίμασαν μαζί μας το chatting στο G+


Αγοράστε ηλεκτρονικά, γνήσια και φθηνά ανταλλακτικά αυτοκινητων για ABARTH\nΜέρη του οχήματος ABARTH\nΈχετε ανάγκη για ανταλλακτικά για το ABARTH σας; Εδώ θα βρείτε όλα όσα χρειάζεστε!\nΗ Abarth είναι μια ιταλική μάρκα, η οποία κατασκευάζει σπορ αυτοκίνητα, βασισμένα στα μοντέλα της Fiat. Η εταιρεία αποτελεί τμήμα του ομίλου Fiat Chrysler Automobiles και εδρεύει στο Τορίνο της Ιταλίας.\nΗ ιστορία της Abarth: Γνωρίζατε ότι ...;\nΗ ιστορία της μάρκας, ξεκίνησε το 1949, όταν ο ιταλό-αυστριακός μηχανικός Carlo Abarth μαζί με τον Ιταλό οδηγό αγώνων Guido Scagliarini, δημιούργησαν τη δική τους εταιρεία κατασκευής σιγαστήρων (σιλανσιέ) και συστημάτων εξάτμισης για σπορ αυτοκίνητα. Καθώς ξεκινούσε η δεκαετία του 1950, η εταιρεία άρχισε να κατασκευάζει σπορ αυτοκίνητα σε περιορισμένες εκδόσεις.\nΤο σήμα της μάρκας, διαθέτει έναν σκορπιό στο κέντρο μιας κίτρινης και κόκκινης ασπίδας. Ο Σκορπιός αποτελεί το σήμα του ζωδίου του Carlo Abarth, ενώ κόκκινο και κίτρινο, είναι τα χρώματα του οικόσημου της Ιταλικής πόλης Merano, στην οποία γεννήθηκε ο πατέρας του.\nΤο παρθενικό αυτοκίνητο της εταιρείας, ήταν το Abarth 750 που δημιουργήθηκε το 1956. Επρόκειτο για ένα αναβαθμισμένο Fiat 600 με ισχυρότερο κινητήρα των 0.75 λίτρων, το οποίο αργότερα, έσπασε πληθώρα ρεκόρ τόσο ταχύτητας, όσο και αντοχής.\nΤο δημοφιλέστερο αγωνιστικό αυτοκίνητο της μάρκας, υπήρξε το Autobianchi 112 που παρουσιάστηκε το 1971. Το συγκεκριμένο όχημα, διέθετε κινητήρα 0.98 λίτρων, διπλό καρμπυρατέρ Weber 32 DMTR, αλλά και σύστημα εξάτμισης και άλλα ανταλλακτικά αυτοκινήτων της Abarth. Το μοντέλο ήταν ιδιαίτερα δημοφιλές ανάμεσα στους οπαδούς του μηχανοκίνητου αθλητισμού, που η εταιρεία αποφάσισε να διοργανώσει ένα πρωτάθλημα για τους ιδιοκτήτες των συγκεκριμένων αυτοκινήτων. Το πρωτάθλημα γινόταν κάθε χρόνο από το 1977 έως το 1984 και απευθυνόταν σε νέους οδηγούς αγώνων που δοκίμαζαν το ταλέντο τους, δίνοντάς τους τη δυνατότητα να μην κάνουν μεγάλα έξοδα για να λάβουν μέρος στους αγώνες.\nΤα ιδιαίτερα χαρακτηριστικά των οχημάτων της Abarth\nΤα οχήματα της Abarth διαθέτουν πανέμορφο και κομψό σχεδιασμό, ο οποίος περιλαμβάνει ακριβά υλικά, τα οποία συνάδουν με τα τεχνικά χαρακτηριστικά των σπορ αυτοκινήτων. Το μοντέλο 124 Spider Scorpione εξοπλίζεται με ένα ισχυρό σύστημα πέδησης της Brembo, το οποίο δημιουργήθηκε αποκλειστικά για σπορ αυτοκίνητα. Οι υψηλής ποιότητας δίσκοι και δαγκάνες φρένων, προσφέρουν άμεση ανταπόκριση στο φρενάρισμα και μεγάλη διάρκεια ζωής. Η εξαίσια οδική πρόσφυση, ο ιδανικός έλεγχος, αλλά και η ασφάλεια του οχήματος, εξασφαλίζονται από τη σπορ ανάρτηση με τις ενισχυμένες αντιστρεπτικές δοκούς και τα αμορτισέρ της Bilstein.\nΗ σπορ φύση των αυτοκινήτων που φτιάχνονται από τη μάρκα, είναι καταφανής στον εξωτερικό τους σχεδιασμό, ο οποίος δημιουργείται για να βελτιστοποιεί τις αεροδυναμικές τους ιδιότητες. Παραδείγματος χάρη, το τρίθυρο χάτσμπακ Abarth 595, διακρίνεται από τις μεγάλες του ζάντες, τον επιθετικό εμπρόσθιο προφυλακτήρα με τις επιπρόσθετες εισαγωγές αέρα και την οπίσθια αεροτομή.\nΈχετε τη δυνατότητα να αγοράσετε ανταλλακτικά της Abarth, ηλεκτρονικά από την ιστοσελίδα μας. Η αξιόπιστη υπηρεσία υποστήριξης πελατών του ηλεκτρονικού μας καταστήματος, θα σας παράσχει τη βοήθειά της, για την ταχύτατη επιλογή των ανταλλακτικών που χρειάζεστε για το αυτοκίνητό σας.\nΤα πιο συχνά επιλεγμένα ανταλλακτικά για ABARTH:\nΑνάρτηση / Άξονα ABARTH\nΘέρμανση/Σύστημα Ψύξης ABARTH\nΔημοφιλείς προϊόντα για ABARTH\nΛάδι κινητήρα API CF FL (MOBIL, 151056)\nΠροϊόν №: 151056\nΛάδι κινητήρα API CF KA (MOBIL, 150944)\nΈγκριση του κατασκευαστή: BMW Longlife-04, VW 505 01, MB 229.52, Ford WSS-M2C917-A, VW 502 00, dexos2, MB 229.31, MB 229.51\nΛάδι κινητήρα API CF KA (MOBIL, 151453)\n(8,13 € το 1 λίτρο)\nΛάδι κινητήρα SN/CF KA (CASTROL, 1535BD)\n(9,28 € το 1 λίτρο)\nΛάδι κινητήρα FL (CASTROL, 15530D)\nΠροϊόν №: 15530D\n(13,41 € το 1 λίτρο)\nΛάδι κινητήρα FL (CASTROL, 15666A)\nΠροϊόν №: 15666A\nΜάκτρο καθαριστήρα (BOSCH, 3 397 004 668)\n© 2019 : Αγοράστε ηλεκτρονικά, γνήσια και φθηνά ανταλλακτικά αυτοκινητων για ABARTH


vlahata samis ΚΕΦΑΛΟΝΙΑ: Τα «αυτοάνοσα» της Ελλάδας\nΤα «αυτοάνοσα» της Ελλάδας\nΑγώνας δρόμου να κοπεί «το νήμα» ζωής της κυβέρνησης\nΔύο «αγώνες δρόμου» παρακολουθούμε τον τελευταίο καιρό στην Ελλάδα και την Ευρώπη. Ο ένας αφορά την κυβέρνηση, που ματώνει κυριολεκτικά να ολοκληρώσει τη διαπραγμάτευση, για να κλείσει τη δεύτερη αξιολόγηση, διεκδικώντας για όλους μας το εργασιακό κοινωνικό κατεκτημένο της Ευρώπης και παλεύοντας παράλληλα για τον δημόσιο χαρακτήρα της ΔΕΗ. Αυτό τον αγώνα, που έπρεπε να είναι ταχύτητας, οι εταίροι μας, με τις απαιτήσεις τους, τον έχουν μετατρέψει σε αγώνα αντοχής πλέον.\nΟ δεύτερος «αγώνας δρόμου» αφορά την αντιπολίτευση, εντός και εκτός συνόρων. Στην Ευρωβουλή έχουν αμολήσει τα «αντισώματά» τους (Σπυράκη, Καϊλή, Κύρτσος, Κεφαλογιάννης) των δικών τους αυτοάνοσων νοσημάτων στο σώμα της Ελλάδας. Σε υγιή οργανισμό τα αντισώματα στρέφονται ενάντια στους εισβολείς - μικρόβια. Στα αυτοάνοσα τα αντισώματα στρέφονται ενάντια στον ίδιο τον οργανισμό. Στη συγκεκριμένη περίπτωση, κατατρώνε και κλαδεύουν το σώμα της Ελλάδας. Μπράβο, παιδιά, άξιος ο μισθός σας!\nΜας στηρίζει όλο το caucus progressive (προοδευτική συμμαχία Αριστερών - Σοσιαλιστών - Πράσινων), ο ίδιος ο Μοσκοβισί στηρίζει την Ελλάδα (είχε και πατέρα τον Σ. Μοσκοβισί διακεκριμένο επιστήμονα των κοινωνιοψυχολογικών μοντέλων της κοινωνικής αλλαγής, ίσως βοηθάει). Η ελληνική συντήρηση, όμως, πιστή στην απαγγελία της, στο ποίημά της!\nΠαράλληλα, εντός συνόρων, οι παλαίμαχοι και ενεργοί λαμογοτραφείς Σημίτης, Πάγκαλος Βενιζέλος, Λοβέρδοι, Αδώνιδες κ.ά. έχουν βάλει αθλητικές περιβολές, φανελάκια - σορτσάκια και τρέχουν στον δεύτερο αγώνα δρόμου, προκειμένου να κόψουν το νήμα όχι του αγώνα, αλλά το «νήμα» της ζωής της κυβέρνησης. «Πού πας, βρε Καραμήτρο» με τέτοιο διεφθαρμένο και φθαρμένο σωματότυπο; Ποιο «νήμα» ζωής της κυβέρνησης πασχίζεις να κόψεις και να ξαναπάρεις πίσω την εξουσία; Εσύ αποτελειώνεις, δεν το βλέπεις; Τι τα θέλεις τα push-ups, όταν the lady has gone - η Ελλάδα, που σε κατάλαβε πια ολοκληρωτικά, έφυγε τρέχοντας;\nΚαι κάποιες λέξεις - κλειδιά για να ενεργοποιούν εικόνες και το fear appeal - τα μηνύματα πρόκλησης φόβου. Η Βενεζουέλα ή, με άλλα λόγια, «Πανικοβληθείτε Έλληνες, το λατινοαμερικάνικό μοντέλο ανάπτυξης καραδοκεί». Η κόκκινη τσάντα του Ευκλείδη και η Σκάρλετ Γιόχανσον. Ερωτισμός και κόκκινο χρώμα της Αριστεράς. «Δεν κατάλαβα, γιατί όχι ο Ευκλείδης; Μήπως είσαι κατάλληλος εσύ, Θόδωρε, που πέφτεις στη Λίμνη Βουλιαγμένης και τρέχουν οι περίοικοι να σωθούν από το τσουνάμι που σηκώνεις;». Τα fear appeal models, τα μηνύματα πρόκλησης φόβου, δεν βοήθησαν ούτε στο κόψιμο του τσιγάρου, ούτε στην οδική ασφάλεια, ούτε πουθενά· την αντιπολίτευση θα βοηθήσουν; «Έλα ψυχή στον τόπο σου, οι αδιάβαστοι!».\nΟι στιγμές είναι κρίσιμες, η μηδενική δημοσιονομική επιβάρυνση των αντίρροπων μέτρων είναι οι λέξεις - κλειδιά, key - words. Είναι η ίδια η αλλαγή!\nΕίναι η τελική ευθεία, γι’ αυτό φορτσάρουν!\nΗ Αριστερά και οι έντιμες συμμαχίες της είμαστε φρέσκοι και αντέχουμε!\nΆσ’ τους να τρέχουν, δεν έχουν οξυγόνο, το έφαγε η μίζα, και όχι του αυτοκινήτου, η άλλη, η μεγάλη!\n*Η Σοφία Αράβου - Παπαδάτου είναι MSc Κοινωνικής Οδοντιατρικής, PhD Κοινωνικής Ψυχολογίας, αναπληρώτρια συντονίστρια ΣΥΡΙΖΑ Κεφαλονιάς - Ιθάκης, υπεύθυνη Τμήματος Υγείας


Διάσημες παρουσίες στο μεγάλο party του The Voice! Φωτογραφίες - Tlife.gr\n03.06.2014 | 09:04\nΔιάσημες παρουσίες στο μεγάλο party του The Voice! Φωτογραφίες\nΜια μαγική βραδιά πλάι στο κύμα έζησαν χθες βράδυ οι συντελεστές του The Voice. Η ομάδα του διάσημου talent show, οργάνωσε ένα μεγάλο πάρτυ στο Island και διασκέδασε ως αργά το βράδυ. Το TLIFE ήταν εκεί για να σου μεταφέρει όλο το κλίμα.\nΤο ραντεβού δόθηκε λίγο μετά τις εννιά το βράδυ, πλάι στο κύμα. Οι coaches Δέσποινα Βανδή, Αντώνης Ρέμος, Μελίνα Ασλανίδου και Μιχάλης Κουινέλης ήταν εκεί και συνάντησαν τον παρουσιαστή Γιώργο Λιάγκα, αλλά και στελέχη του σταθμού, ανάμεσα στους οποίους ήταν η Κατερίνα Γκαγκάκη και ο Γιάννης Λάτσιος.\nΔυναμικό “παρών” στη βραδιά έδωσε η νικήτρια του παιχνιδιού Μαρία – Ελένη Κυριάκου, αλλά και πολλά ακόμη παιδιά που συμμετείχαν εκεί, όπως η Κατερίνα Λιόλιου, ο Λευτέτης Κιντάτος, ο Γιούρι Μελίκοβ και πολλοί άλλοι.\nΟ Αντώνης Ρέμος έφθασε στο Island έχοντας στο πλευρό του την Υβόννη Μπόσνιακ, ντυμένη στα λευκά, αλλά και ο Μιχάλης των Stavento συνοδευόταν από την σύντροφό του Ήβη Αδάμου.\nΑπό τις πιο λαμπερές παρουσίες στο event ήταν αυτή της Δέσποινας Βανδή, που εμφανίστηκε με μια μακριά κίτρινη τουαλέτα και έκλεψε τις εντυπώσεις. Η γνωστή τραγουδίστρια, μάλιστα, λίγες ώρες νωρίτερα είχε βρεθεί στο Κεφαλάρι για μια φιλανθρωπική εκδήλωση και λίγο αργότερα αναχώρησε για την παραλιακή.\nΌσον αφορά στη βραδιά; Αυτή τα είχε όλα, μουσική, τραγούδι, χορό και καλοκαιρινά coctails για όλους. Οι τραγουδιστές μάλιστα για αρκετή ώρα κάθισαν μαζί με τον Γιάννη Λάτσιο, την Κατερίνα Γκαγκάκη και τον Γιώργο Λιάγκα και συζητούσαν όλοι μαζί για τα επόμενα σχέδιά τους.\nΓιάννης Λάτσιος, Θέμης Γεωργαντάς, Αντώνης Ρέμος\nΜιχάλης Κουινέλης, Δέσποινα Βανδή, Μελίνα Ασλανίδου, Κατερίνα Γκαγκάκη, Γιώργος Λιάγκας\nΗ ομάδα του The Voice\nΓιούρι Μελίκοβ, Μαρία Ελένη Κυριάκου, Άλεξ Οικονόμου


Τσακρής: Με ανησυχεί το Πάσχα, οι συγκεντρώσεις στα σπίτια μπορεί να προκαλέσουν έξαρση\n«Πρέπει να είμαστε χωρίς lockdown από εδώ και πέρα και να βρούμε τρόπους λειτουργίας των δραστηριοτήτων με πρωτόκολλα»\n«Φέτος, το καλοκαίρι δεν θα ξεκινήσει από το μηδέν, όπως πέρσι. Θα πρέπει να το λάβουμε υπόψη μας.».\nΔωστε τα πρακτικα στην δημοσιοτητα ρε [...]\nΝα ήξερα σε ποιον Θεό πιστεύετε εσείς που επειδή δεν ανησυχείτε για τον εαυτό σας δε σας ενδιαφέρει αν θα ψοφησετε τον διπλανό σας .Θεομπαιχτες η εκκλησία σας μάρανε... Αλλά όντως υπάρχει Θεός και σας βλέπει.\nΧρειάζεται δηλαδή να είναι γιατρός κάποιος για να πει αυτές τις μπούρδες? Ουστ ξεφτίλες! Χ.......... σας έχουμε!\nΠουλημένοι όλοι σας. Ο Θεός βλέπει όμως\nΓιατί δεν μιλάει και για το συνοστισμο που θα γίνει στις εκκλησίες; Μάλλον τον υπεδειξαν να μην μιλήσει για αυτό το θέμα. Τώρα ποιος του έκανε την υπόδειξη δεν χρειάζεται να το πούμε.\nΓια την κουφοντινα,τίποτα;\nΜε το Φουρθιωτη


Στο τελευταίο δεκάλεπτο η Πόρτο - Onsports.gr\nΓιάννης Ασκούνης\t18 Δεκεμβρίου 2011, 01:11\nΠΟΔΟΣΦΑΙΡΟ / Βιτόρια Γκιμαράες\t/ Ζιλ Βιθέντε\t/ Μαρίτιμο\t/ Πόρτο\nΣτο τελευταίο δεκάλεπτο η Πόρτο\nΈστω με δύο γκολ στο 80ό και στο 83ο λεπτό, η Πόρτο κέρδισε με 2-0 την Μαρίτιμο και παραμένει μαζί με την Μπενφίκα στην κορυφή του πορτογαλικού πρωταθλήματος.\nΣτο 80ό λεπτό, ο Κρίστιαν Ροντρίγκεζ σημείωσε το 1-0, ενώ ακολούθησε αυτογκόλ του Μπρίγκελ τρία λεπτά αργότερα. Μπορεί οι «δράκοι» να... άγχωσαν τους οπαδούς τους με τις χαμένες τους ευκαιρίες στα πρώτα 80 λεπτά της αναμέτρησης, αλλά τελικά έφθασαν στους τρεις βαθμούς.\nΣτο άλλο σαββατιάτικο (17/12) ματς της 13ης αγωνιστικής, η Γκιμαράες παραχώρησε ισοπαλία 1-1 στην Ζιλ Βιθέντε.\nΔείτε ΕΔΩ το υπόλοιπο πρόγραμμα και την βαθμολογία του πορτογαλικού πρωταθλήματος.\n47 λεπτά πριν Καιρός: «Κόλαση» με 40άρια και αφρικανική σκόνη πριν τις... καταιγίδες!


Spencer Silver: Απεβίωσε ο δημιουργός των Post-It Notes\nΟ Spencer Silver, συν-δημιουργός των γνωστών Post-it Notes που βρίσκονται μέχρι σήμερα σε κάθε γραφείο παγκοσμίως, απεβίωσε στην ηλικία των 80 ετών.\nΟ Silver, γεννημένος στο San Antonio του Texas το 1941, σπούδασε χημεία στο Πανεπιστήμιο της Arizona και αργότερα ολοκλήρωσε το διδακτορικό του στο Πανεπιστήμιο Boulder του Colorado.\nΜετά την ολοκλήρωση των σπουδών του αποφάσισε να επικεντρωθεί στις κόλλες. Η κορυφαία στιγμής της καριέρας του, μάλιστα, ήταν όταν δημιούργησε έναν τύπο κόλλας, ο οποίος ήταν αρκετά δυνατός για τη συγκράτηση επιφανειών και εξίσου ισχυρός για την εύκολη αποκόλληση τους.\nΗ ανθεκτικότητα της συγκεκριμένης κόλλας ήταν το στοιχείο που την καθιστούσε ιδιαιτέρως μοναδική, καθώς μπορούσε να τοποθετηθεί σε ένα χαρτί και να αφαιρεθεί πολλές φορές, δίχως να καταστρέφεται το χαρτί ή να παραμένουν κολλώδη υπολείμματα σε αυτό.\nΎστερα από αποτυχημένες προσπάθειες να εντοπίσει το υλικό που θα τελειοποιούσε την «εφεύρεση» του, το 1974 κατόρθωσε να δημιουργήσει το πρώτο «Post-it Note».\nΜέχρι το 1980, τα Post-it Notes είχαν πουληθεί σε όλες τις Ηνωμένες Πολιτείες της Αμερικής σε αυτό το παραδοσιακό - γνώριμο – κίτρινο χρώμα χαρτιού και εν συνεχεία επεκτάθηκαν έως τον Καναδά και την Ευρώπη.\nΜέχρι να αποσυρθεί το 1996, ο Silver είχε 37 διπλώματα ευρεσιτεχνίας στο όνομά του. Κέρδισε, επίσης, το 1998 το American Chemical Society Award for Creative Invention και συμπεριλήφθηκε το 2010 στο America's National Inventors Hall of Fame και το 2011 στο Minnesota Science & Technology Hall of Fame.\nΟ Silver πέθανε στις 8 Μαΐου 2021 στο σπίτι του στο St Paul της Minnesota, από επιπλοκές από κοιλιακή ταχυκαρδία, μια καρδιακή διαταραχή που οδηγεί σε ασυνήθιστα γρήγορους καρδιακούς παλμούς, όπως αναφέρεται από το The New York Times.


«Ψήλωσε» με Τουτζιαράκη ο Κολοσσός! - xxsports.org «Ψήλωσε» με Τουτζιαράκη ο Κολοσσός! - xxsports.org\nΈκλεισε η τριάδα των σέντερ του Κολοσσού, καθώς μετά τους Μαραγκό και Αγκμπελέζε, η διοίκηση των «θαλασσί» ανακοίνωσε την απόκτηση του Σταύρου Τουτζιαράκη που μέχρι πρότινος αγωνιζόταν στην Κύμη. Αναλυτικά:\nΠυροδοτεί «βόμβα» με Πίσπα ο Ιάλυσος !\nΜε γεμάτο οπλοστάσιο στην Αθήνα ο «ιστορικός»


«Το λύσαμε από ένα κεφαλάκι καρφίτσας ιδρώτα»: Το στοιχείο-κλειδί που δίνει τη λύση στο γρίφο των Γλυκών Νερών – i-diakopes.gr\nΓλυκά Νερά: Το στοιχείο-κλειδί που λύνει το γρίφο του εγκλήματος\n«Το λύσαμε από ένα κεφαλάκι καρφίτσας ιδρώτα»: Το στοιχείο-κλειδί που δίνει τη λύση στο γρίφο των Γλυκών Νερών\nΤόνια Τζαφέρη Ιούν 16, 2021 16-06-21 12:18\nΓλυκά Νερά: Το στοιχείο-κλειδί που λύνει το γρίφο\nΓλυκά Νερά: Οι ανατροπές στην υπόθεση των Γλυκών Νερών, είναι απανωτές. Μέχρι και πριν λίγες ημέρες οι Αρχές εξέφραζαν την ανησυχία τους και το γεγονός πως δεν υπάρχουν αρκετά ‘’λάθη’’ προκειμένου να φτάσουν κοντά στην υπόθεση.\nΩστόσο, σύμφωνα με τις νέες δηλώσεις, στο σημείο μηδέν φαίνεται ότι είναι οι έρευνες για την άγρια δολοφονία στα Γλυκά Νερά. Η οποία έγινε πριν από περίπου έναν μήνα και συγκλόνισε το πανελλήνιο. Οι αδίστακτοι δράστες έπνιξαν την 20χρονη Καρολάιν αφού πρώτα φίμωσαν τον σύζυγό της.\nΟι Αρχές στο ξεκίνημα της υπόθεσης είχαν εκφράσει την αισιοδοξία τους για την εξιχνίασή της. Ωστόσο φαίνεται ότι οι έρευνες δεν έχουν προχωρήσει σημαντικά.\nΓια το φριχτό έγκλημα μίλησε ο Σταύρος Μπαλάσκας. Ο συνδικαλιστής της ΕΛ. ΑΣ σημείωσε ότι οι αρχές δεν έχουν πολλά στοιχεία στα χέρια τους. Ωστόσο θα μπορούσαν από το πιο μικρό να φτάσουν στην άκρη του νήματος για το έγκλημα που συγκλόνισε την Ελλάδα. «Ακόμα και οι πέτρες έχουν κληθεί και έχουν καταθέσει. Σε αυτή την υπόθεση, ενώ στην αρχή νομίζαμε ότι θα ήταν πολύ απλό, καταλογίζοντας λάθη τους δράστες. Απεδείχθη εν συνεχεία ότι είχαμε πέσει σε έναν τοίχο, τουλάχιστον στην πρώτη φάση. Έπρεπε μεθοδικά να στρίψουμε και να δράσουμε αλλιώς. Η υπόθεση πηγαίνει πόντο-πόντο, γιατί δεν μπορεί και δεν πρέπει να γίνει κανένα λάθος» σημείωσε ο κ. Μπαλάσκας, μιλώντας στο Open.\n«Δεν είναι το έγκλημα των Γλυκών Νερών τέλειο, από κάπου θα τους βρούμε»\nΣύμφωνα με τον ίδιο, «αυτό που έχει ακουστεί ότι είμαστε σε καλό δρόμο είναι αλήθεια. Αλλά από τη στιγμή που έχει μετατραπεί η υπόθεση σε δύσκολη υπόθεση, πρέπει να αλλάξουμε πολλά πράγματα.Να βάλουμε περισσότερα τεχνικά μέσα στο παιχνίδι, γιατί δεν είναι τόσο απλή».\n«Το πιο καταπληκτικό είναι ότι δεν έμεινε DNA στο θύμα, την Καρολάιν. Είχα πει και παλαιότερα ότι από ένα κεφαλάκι καρφίτσας ιδρώτα, βγάλαμε την υπόθεση με τη θυρίδα. Άρα άρχισε να δυσκολεύει, όταν αρχίσαμε να διαπιστώνουμε ότι τα πράγματα δεν ήταν όπως τα περιμέναμε με τα λάθη τους. Δεν βρίσκαμε άπλετα τα στοιχεία που περιμέναμε.\nΜπορεί να υπάρχει DNA αλλά να είναι ορφανό. Αποτυπώματα δεν υπάρχουν από όσα μπορώ να γνωρίζω μέχρι σήμερα» είπε. Και κατέληξε πως «δεν υπάρχει το τέλειο έγκλημα. Όλα τα εγκλήματα εξιχνιάζονται, έχουμε τέτοιες τεχνικές που θα το εξιχνιάσουμε» κατέληξε ο Σταύρος Μπαλάσκας.\nΓΛΥΚΑ ΝΕΡΑ ΓΛΥΚΑ ΝΕΡΑ ΔΟΛΟΦΟΝΟΙ ΓΛΥΚΑ ΝΕΡΑ ΕΓΚΛΗΜΑ ΚΑΡΟΛΑΙΝ ΜΠΑΛΑΣΚΑΣShareFacebookTwitterGoogle +Pinterest\nΞέσπασμα της ψυχολόγου της Καρολάιν: «Είχα την έγκριση του συζύγου της να μιλήσω δημοσίως»\n«Γι’ αυτό την σκότωσε στον ύπνο της»: Βράζει και πάλι η Αλόννησος ένα χρόνο μετά την δολοφονία της Κάρολαϊν Κράουτς\nΠουλάει τρέλα ξανά ο Μπάμπης Αναγνωστόπουλος: Η απίθανη δήλωση και η υπεράσπισή του\nΟ Μπαλάσκας αποκάλεσε την Καινούργιου «κυρία Μαλέσκου» ενώ ανέλυε την υπόθεση της Ρούλας\nΤαινία για την ζωή της Κάρολαϊν: Τα παιδικά χρόνια, ο γάμος, οι τσακωμοί, και το τραγικό φινάλε


Φωτογραφία της ημέρας: Ποιος χειμώνας; Στο Ναύπλιο πάνε στην Αρβανιτιά για μπάνιο - Η Βραδυνή\nΦωτογραφία της ημέρας: Ποιος χειμώνας; Στο Ναύπλιο πάνε στην Αρβανιτιά για μπάνιο\nΟ καιρός περισσότερο θυμίζει άνοιξη παρά χειμώνας\nΓεγονός είναι πως ο καιρός περισσότερο θυμίζει άνοιξη παρά καλοκαίρι, καθώς η θερμοκρασία παραμένει σε υψηλά για την εποχή επίπεδα.\nΈτσι, κάτοικοι του Ναυπλίου επισκέφτηκαν την καταγάλανη παραλία της Αρβανιτιάς, προκειμένου να δροσιστούν.\nΤις επόμενες ημέρες το σκηνικό δεν θα αλλάξει και ανάλογες εικόνες αναμένεται να κάνουν εκ νέου την εμφάνισή τους.\nΕτικέτες: φωτογραφία της ημερας


Η Ψεύτικη Ζωή σου στο facebook που Απέχει Πολύ από την Καθημερινή Πραγματικότητα. (βίντεο) - Koolnews\nby admin 1 Νοεμβρίου, 2018, 11:28 πμ 1.8k Views\nΑν θες να δείξεις μόνο τη θετική πλευρά της ζωής σου, έχεις κάθε δικαίωμα να το κάνεις, αλλά δεν μπορείς και να πείσεις ότι όλα είναι πάντα τέλεια. Αποκλείεται να κατάφερες να πας διακοπές σε ξενοδοχείο πέντε αστέρων, έξι φορές τα τελευταία δυο χρόνια. Σε είδα τις προάλλες και όχι μόνο δεν έδειχνες ανανεωμένη αλλά εξαντλημένη. Δεν μπορείς να με ξεγελάσεις με…\nανακυκλωμένες φωτογραφίες διακοπών.\nPrevious article Τι ακριβώς έκανε ο Παπαευαγγέλου του Jumbo στην Κινα με τα ελληνικά POS\nNext article ΦΑΝΤΑΣΤΙΚΟ ΒΙΝΤΕΟ: Είμαστε όλοι ένα, και είμαστε όλοι συνδεδεμένοι..\nΦΑΝΤΑΣΤΙΚΟ ΒΙΝΤΕΟ: Είμαστε όλοι ένα, και είμαστε όλοι συνδεδεμένοι..


CoffeeHeat.gr • Νερό στο puck - Eκχύλιση\nΕυρετήριο Δ. Συζήτησης ‹ ΘΕΜΑΤΑ ΣΥΖΗΤΗΣΗΣ ‹ Συμβουλές & Τεχνικές παρασκευής καφέδων ‹ Τεχνικές & Τips παρασκευής Espresso ‹ Για τον Espresso\nΝερό στο puck - Eκχύλιση\nΟι Βασικές αρχές για έναν καλό Espresso\nαπό Gataros » 10 Δεκ. 2014, 13:30\nΤις τελευταίες μέρες έχω αρχίσει να έχω υγρό και όχι στεγνό puck, με το που τελειώνει η εκχύλιση και βγάζω το pf, βλέπω το νερό να επιπλέει στην επιφάνεια του puck και μετά από 1 δευτερόλεπτο να απορροφάται.\nΤο puck βγαίνει υγρό και όχι στεγνό όπως το θυμόμουν.\nΓευστικά δεν μπορώ να πω ότι έχω δει αλλαγές, πρέπει να δω με φρέσκο καφέ τι γίνεται γιατί όσο ήμουν ελλάδα χρησιμοποιούσα 2 εβδομάδων, με σχετικά καλά αποτελέσματα.\nΣυνήθως κόβω όντως ψιλά και από γραμμάρια είμαι μεταξύ 18-19 κατά περίσταση.\nΈχει γίνει πρόσφατα καθαρισμός με cafiza στο group πριν μια βδομάδα.\nΤί μπορεί να φταίει?\nRe: Νερό στο puck - Eκχύλιση\nαπό Googlis » 10 Δεκ. 2014, 14:27\nΝα παίξεις με το πάτημά σου, την ποσότητα του καφέ, το κόψιμό του και το πόσο φρέσκος είναι.\nΔεν νομίζω πως είναι θέμα της καφετιέρας.\nαπό Gataros » 10 Δεκ. 2014, 14:45\nΠοσότητα και κόψιμο νομίζω είμαι σταθερός σε γενικές γραμμές. Αυτό που όντως άλλαξα είναι τη δύναμη που πατάω, βλέπω barista όπου δεν πατάνε δυνατά, αλλά αυτοί παίζουν συνήθως στα 20gr καφέ στο basket. Έτσι σίγουρα πατάω ελαφρότερα από τα 15kgr πίεσης.\nαπό Barista » 10 Δεκ. 2014, 15:13\nΜήπως έβαλες και σίτα IMS?\nαπό woodsman43 » 10 Δεκ. 2014, 17:10\nΠροσωπικα θεωρω οτι ειναι θεμα της τεχνικης σου και του καφε παρα της μηχανης κατα την ιδια εννοια που σου απαντησε και ο Νικος.Το ερωτημα του Γιωργου βεβαια εχει μεγαλη βαση και θα περιμενουμε την απαντηση σου.\nΣε περιπτωση που θεωρησουμε οτι υπαρχει φταιξιμο στη μηχανη σου τοτε θα ελεγα οτι δεν εχεις καλη εκτονωση προς το drip tray και προτεινω καθαρισμο της σιτας και καλο ...πολυ καλο buckflash.\nΕλαφρια δυσκολια της εκτονωσης επιφερει και η ims και εκει στοχευει και η ερωτηση του Γιωργου.\nαπό Gataros » 10 Δεκ. 2014, 17:55\nΌχι, δεν έχω προσθέσει κάτι στη μηχανή, σίτα IMS κλπ.\nΟ λόγος που ρώτησα είναι γιατί προκειμένου να έχω ένα σχετικά σταθερό αποτέλεσμα στις εκχυλίσεις μου, αλλάζω μόνο τύπο καφέ και φυσικά άλεση. Δεν παίζω με θερμοκρασίες πολύ. Το κακό είναι ότι δεν βρίσκομαι Ελλάδα και έφυγα με την απορία για το τί φταίει. Θα επανέλθω, αλλά υπάρχει μεγάλη πιθανότητα να φταίει και το πάτημα μιας και το τελευταίο διάστημα άλλαξα τον τρόπο που πατάω.\nαπό Googlis » 11 Δεκ. 2014, 22:21\nΒασίλη, προσωπικά έχω τουλάχιστον τριών ειδών πατήματα, μαλακό, μέτριο και βαρύ. Πέραν αυτής της κατηγοριοποίησης όμως, εφαρμόζω και διαφορετικές τεχνικές πατήματος ανάλογα με τον καφέ. Υπάρχουν καφέδες που είναι "εύκολοι" και χωρίς πολλά - πολλά σου βγάζουν ένα καλό αποτέλεσμα, άλλοι πάλι θέλουν περισσότερη.... στοργή και προδέρμ, τουτέστιν μεγαλύτερη ακρίβεια, καλύτερη κατανομή κτλ κτλ.\nαπό Gataros » 12 Δεκ. 2014, 11:02\nΣε γενικές γραμμές μέτριο θα έλεγα το πάτημα μου, βέβαια καταλαβαίνεις ότι αν βάλουμε και παράμετρο πάτημα στο θέμα του καφέ, τότε το χάος μεγαλώνει. Εδώ προσωπικά προσπαθώ να βρω τη σωστή αναλογία κοψίματος σε σχέση με την ηλικία του σπυριού με την πάροδο των ημερών και η κατάσταση μόνο εύκολη δεν είναι. Πάντως καλό θα ήταν σε όσους είναι νέοι στο χώρο σαν εμένα, να μην πειραματίζονται με πολλές ποικιλίες καφέ στην αρχή, για να αποκτήσουν μια συνοχή και γενικότερη αντίληψη στις βασικές παραμέτρους της παρασκευής εσπρέσσο.\nΓιατί μετά τρέχεις και δεν φθάνεις, για να καταλάβεις τί μπορεί να φταίει κάθε φορά που αποτυγχάνεις, θερμοκρασία, κόψιμο, πάτημα, χρόνος εκχύλισης, δοσολογία και τρόπος που τοποθετούμε τον καφέ στο basket?\nΑς όψεται που όταν όλα βρίσκονται σε καλό επίπεδο, το αποτέλεσμα σε αποζημιώνει με το παραπάνω...\nαπό G.F. » 12 Δεκ. 2014, 11:27\nΒασίλη θεωρώ ότι είναι κυρίως θέμα τεχνικής άλλωστε το σωστό πάτημα διαδραματίζει σημαντικό ρόλο ως προς την ποιότητα του αποτελέσματος.\nΟ σχολιασμός περί καφέδων και άλλων παραγόντων που ανέφερες με βρίσκουν απολύτως σύμφωνο ιδιαίτερα για αυτούς που εισέρχονται στο χώρο.\nΜηχανη: KvdW Speedster\n2ος Μυλος: Major E Titanium BL.\nαπό Σιδηρούς » 05 Ιουν. 2016, 17:16\nGataros έγραψε: Τις τελευταίες μέρες έχω αρχίσει να έχω υγρό και όχι στεγνό puck, με το που τελειώνει η εκχύλιση και βγάζω το pf, βλέπω το νερό να επιπλέει στην επιφάνεια του puck και μετά από 1 δευτερόλεπτο να απορροφάται.\nΔυστυχως το ιδιο προβλημα εχω κι εγω τελευταια.Βεβαια εχω πολυ απλο εξοπλισμο και καλαθακι με τσιμουχα [εχω παραγγειλει αλλο με σιτα] μα στο ιδιο νουμερο κοψιματος [το Νο2] και με τις 2 ποικιλιες καφε που δοκιμαζω βλεπω τελευταια αυτο το φαινομενο.\nΜιας και το πατημα-δοσολογια δεν εχουν αλλαξει θα κανω μια δοκιμη με αλλο νουμερο κοψιματος μηπως και διορθωθει.\nΕπιστροφή στο Για τον Espresso\nΕγγεγραμμένα μέλη: 1821, xristospet21


Αρχική » Άρθρα » 10+ καλύτερες διαδικτυακές πλατφόρμες μαθημάτων αξιολογήθηκαν και συγκρίθηκαν για το 2022\nΜπορείτε να ορίσετε την τιμή στην πορεία σας όπου θέλετε.\nΈνα πρόσθετο WordPress LMS που μετατρέπει τον ιστότοπό σας σε μια πλήρη πλατφόρμα ηλεκτρονικής μάθησης\nΤο LearnDash είναι μια εντελώς διαφορετική καταχώριση σε αυτήν τη λίστα με τις καλύτερες πλατφόρμες διαδικτυακών μαθημάτων. Από τεχνική άποψη, είναι ένα πρόσθετο WordPress. Το WordPress είναι η πιο δημοφιλής μηχανή ιστοτόπων στον Ιστό.\nΑυτό σημαίνει στην πράξη ότι για να δημιουργήσετε έναν ιστότοπο διαδικτυακών μαθημάτων με το LearnDash, πρέπει πρώτα να ξεκινήσετε έναν τυπικό ιστότοπο WordPress και στη συνέχεια να εγκαταστήσετε το πρόσθετο LearnDash σε αυτόν για να τον μετατρέψετε σε ιστότοπο ηλεκτρονικής μάθησης.\nΤο WordPress είναι γνωστό για τις χιλιάδες προσθήκες, θέματα και άλλες ενσωματώσεις που μπορούν να επεκτείνουν τις δυνατότητες του ιστότοπού σας βασικά ατελείωτα και έτσι να τον μετατρέψουν σε οτιδήποτε χρειάζεστε.\nΜόλις επιβιβαστείτε, μπορείτε να ρυθμίσετε τα διαδικτυακά σας μαθήματα όπως θέλετε και στη συνέχεια να τα χρεώσετε όπως θέλετε επίσης.\nΠροηγούμενο άρθρο Καλύτερη πλατφόρμα ηλεκτρονικού εμπορίου Αυστραλία (Μάιος 2022): Κορυφαίες επιλογές


Στα άδυτα του «Paris Review» - Ειδήσεις - νέα - Το Βήμα Online\nΣτα άδυτα του «Paris Review»\nΙδρύθηκε το 1953 στο Παρίσι από μια παρέα νεαρών αμερικανών συγγραφέων. Εχει επισήμως ειπωθεί ότι ένας από τους ιδρυτές του, ο Πίτερ Μάθισεν, το επινόησε ως «βιτρίνα» για να καλύψει τις δραστηριότητές του ως πράκτορα της CIA στη Γαλλία. Το 1973 μετακόμισε στη Νέα Υόρκη. Η κυκλοφορία του δεν είναι μεγάλη, αλλά η φήμη του τεράστια. Κρατώντας αποστάσεις από την κριτική, το περιοδικό «Paris Review» δημοσιεύει κυρίως λογοτεχνία. Εποχή έχουν αφήσει όμως οι περίφημες συνεντεύξεις του με κάθε λογοτεχνικό κολοσσό του 20ού αιώνα, μεταξύ άλλων και με τον Γιώργο Σεφέρη.\nΤον περασμένο Ιανουάριο επισκέφθηκα τα γραφεία του περιοδικού στον τέταρτο όροφο μιας παλιάς αποθήκης από χυτοσίδηρο στην Τραϊμπέκα του Νότιου Μανχάταν. Διαβαίνοντας τη λιτή σιδερένια εξώπορτα νιώθω ότι ο χρόνος έχει σταματήσει σε έναν τόπο όπου τον λόγο έχει το πάθος για τη λογοτεχνία. Βαλσαμωμένα πουλιά κρέμονται με σύρματα από το ταβάνι πάνω από γοητευτικά φθαρμένους δερμάτινους καναπέδες.\nΕνα τραπέζι του μπιλιάρδου είναι καλυμμένο με μια κουβέρτα με τον λογότυπο και εικαστικά του περιοδικού. Παλιά εξώφυλλα κοσμούν τους τοίχους από πάνω ως κάτω. Δίπλα στα γραφεία οι μπότες των εργαζομένων στεγνώνουν από το νερό της πρωινής βροχής. Από το βάθος ο Λόριν Στάιν έρχεται να με προϋπαντήσει. Με σπουδές στη γαλλική ποίηση στο Γέιλ, ο 39χρονος επιμελητής εκδόσεων, μεταφραστής και κριτικός από την Ουάσιγκτον είναι ο νέος διευθυντής του περιοδικού.\nΠάθος για τον συγγραφέα\nΜπροστά στα δοκίμια του τελευταίου μυθιστορήματος του Ρομπέρτο Μπολάνιο που τον περιμένουν στο γραφείο του ο Λόριν Στάιν βουρκώνει μιλώντας για τον χιλιανό συγγραφέα. «Ολοι μας εδώ έχουμε κατά καιρούς πάθος με κάποιον συγγραφέα τον οποίο θέλουμε να γνωρίσουμε καλύτερα. Από εκεί ξεκινούν οι ιδέες για τις συνεντεύξεις». Φροντίζουν βέβαια ο συγγραφέας να έχει ήδη διανύσει μια διαδρομή στα γράμματα.\nΜε πρώτο φιλοξενούμενο τον Ε. Μ. Φόρστερ, οι συνεντεύξεις του περιοδικού, που φθάνουν και τις 40 σελίδες, θεωρούνται βιογραφικά διαμάντια άχρονης αξίας, αριστοτεχνικά σμιλεμένα. Ποιο είναι το μυστικό τους; «Δείχνουμε στον συγγραφέα ότι οι διαθέσεις μας είναι καθαρά φιλικές. Προσπαθούμε να δημιουργήσουμε κλίμα εμπιστοσύνης». Οι συνεντεύξεις γίνονται σε σπίτια, εστιατόρια, ξενοδοχεία, ακόμη και σε οίκους ευγηρίας. Συνήθως πραγματοποιούνται δύο ή τρεις συναντήσεις, κάποτε σε διάστημα αρκετών χρόνων.\nΟι ερωτήσεις μοιάζουν τόσο που είναι βαρετές, σχολιάζει ένας γάλλος κριτικός. Ο Λόριν Στάιν δεν το αρνείται. Το αποτέλεσμα όμως είναι κάθε φορά διαφορετικό, αποτυπώνοντας αλάθητα την ιδιαίτερη φυσιογνωμία του συνεντευξιαζομένου. «Δίνουμε στον συγγραφέα τον απόλυτο έλεγχο της συνέντευξης. Το αστείο είναι ότι πολλοί συγγραφείς μπορεί να φαντασιώνονται τη συνέντευξή τους στο «Paris Review» 30 χρόνια τώρα και να έχουν έτοιμες τις απαντήσεις. Παρ’ όλα αυτά, ανακαλύπτουμε ότι όταν τους δίνουμε τον απόλυτο έλεγχο τότε είναι που οι άνθρωποι εκθέτουν τον εαυτό τους σε όλη την τρέλα του. Φαίνεται τελικά πως, όταν έχεις τον απόλυτο έλεγχο της αυτοπαρουσίασής σου, τότε είναι που αποκαλύπτεις την αλήθεια του εαυτού σου».\nΠόλεμος στο Ιράκ, παγκοσμιοποίηση, οικονομία, πολιτική απουσιάζουν από τις σελίδες του. «Ηταν αρχή του περιοδικού από τα πρώτα χρόνια του στη Γαλλία. Εκείνη την εποχή γραφόταν ότι οι μόνοι που δεν είχαν γνώμη για τη διαμάχη μεταξύ Καμύ – Σαρτρ ή για τον πόλεμο στην Αλγερία ήταν οι συνεργάτες του «Paris Review». Συνεχίζουμε στην ίδια γραμμή».\nΕπικεντρωμένο στη λογοτεχνία, το περιοδικό πρωτοδημοσίευσε κείμενα του Τζακ Κέρουακ, του Ιταλο Καλβίνο, του Φίλιπ Ροθ, της Ναντίν Γκόρντιμερ, και τα πρώτα κείμενα στα αγγλικά του Σάμιουελ Μπέκετ. Πεζογραφία και πολλή ποίηση. Ο Λόριν Στάιν όμως δεν θέλει να εκδίδει ένα ειδικό περιοδικό ποίησης: «Θέλω τα ποιήματα που δημοσιεύουμε να τα σκίζουν οι αναγνώστες από το περιοδικό και να τα κολλούν στην πόρτα του ψυγείου τους για να τα διαβάζουν κάθε μέρα».\nΟμολογεί ότι ο κόσμος σήμερα δεν διαβάζει λογοτεχνικά περιοδικά. «Οταν εργαζόμουν ως επιμελητής εκδόσεων, γνώριζα ότι υπήρχε έτοιμη μια αγορά για κάθε βιβλίο. Το μόνο που έπρεπε να αποφασίσω ήταν για ποια ώρα της ημέρας ήταν κατάλληλο αυτό το βιβλίο: για το πρωί στο μετρό, για την τουαλέτα, για το βράδυ στο κρεβάτι; Με τα λογοτεχνικά περιοδικά πρέπει να καταφέρεις τους ανθρώπους να δημιουργήσουν χρόνο μέσα στην ημέρα τους για να τα διαβάσουν».\nΕίναι παραγγελίες τα κείμενα του «Paris Review»; τον ρωτώ. Είναι κάθετα αρνητικός. «Δεν μπορεί να λειτουργήσει έτσι ένα περιοδικό. Δημοσιεύουμε ό,τι γράφουν οι συνεργάτες μας. Εκείνο που κάνει σπουδαίο το «Paris Review», κατά την άποψή μου, είναι ότι ανταποκρίνεται θαυμάσια στις προθέσεις των συνεργατών του. Εχει αυτή τη δύναμη, αυτή τη λεπτότητα. Το σημαντικό δεν είναι να έχεις ένα προϊόν που παραμένει αμετακίνητα συνεπές στον εαυτό του, αλλά να ξέρεις ότι μπορείς να προσφέρεις κάτι που κανένας άλλος δεν μπορεί να προσφέρει. Δεν θέλω να δημοσιεύουμε κείμενα που θα μπορούσαν να δημοσιευθούν αλλού».\n17.000 πωλήσεις, 400.000 επισκέψεις\nΤο «Paris Review» κυκλοφορεί τέσσερα τεύχη τον χρόνο, πουλάει περίπου 17.000 αντίτυπα το καθένα, τα 11.000 σε συνδρομητές. «Είναι κάτοικοι κυρίως της Νέας Υόρκης, ευκατάστατοι, με πολύ καλή μόρφωση, που ταξιδεύουν πολύ και διαβάζουν το τεύχος από την αρχή ως το τέλος» λέει με υπερηφάνεια ο Λόριν Στάιν. Η ηλεκτρονική σελίδα του περιοδικού, που άνοιξε προσφάτως, βελτίωσε την κυκλοφορία του. «Εχουμε 400.000 μοναδικούς επισκέπτες κάθε μήνα» με πληροφορεί. Είναι μικροί, αλλά αυτάρκεις.\nΠροικισμένο με ένα κληροδότημα «το οποίο δεν έχουμε αγγίξει εδώ και χρόνια», το περιοδικό καλύπτει τα έξοδά του από τις πωλήσεις του κατά τα δύο τρίτα. Συγκεντρώνουν τα υπόλοιπα διοργανώνοντας κάποια εκδήλωση, συνήθως ένα μεγάλο ετήσιο πάρτι στο Μανχάταν. Αλλωστε ο νεαρός διευθυντής με τα ραμμένα κατά παραγγελία πουκάμισα και την ευρωπαϊκή παιδεία φημίζεται για τις εμφανίσεις του στη νυχτερινή λογοτεχνική ζωή της Νέας Υόρκης. Είναι ο καταλληλότερος διάδοχος του πρώτου θρυλικού διευθυντή του περιοδικού, του συγγραφέα, σπόρτσμαν, ακτιβιστή και κοσμοπολίτη πλεϊμπόι Τζορτζ Πλίμπτον, ισχυρίζονται πολλοί. Ο ίδιος δεν συμφωνεί• λέει ότι η γοητεία και το ύφος του Τζορτζ ήταν απαράμιλλα. Ταιριάζουν όμως στην επιδίωξη ότι «δουλειά μας εδώ είναι να ανακαλύψουμε και να παρουσιάσουμε τον καλό συγγραφέα» και στην πεποίθηση ότι διασκέδαση και καλή λογοτεχνία δεν χρειάζεται να πάρουν διαζύγιο.


Να απομακρυνθούν όλα τα κάγκελα του περιφερειακού δρόμου στην Άρτα ζητά η Ριζοσπαστική Δημοτική Αλλαγή - EPIRUS TV NEWS\nΝα απομακρυνθούν όλα τα κάγκελα του περιφερειακού δρόμου στην Άρτα ζητά η Ριζοσπαστική Δημοτική Αλλαγή\nepirustvnews 9/17/2020 06:03:00 μ.μ.\nΞημερώματα της Κυριακής 13ης Σεπτέμβρη 2020, ένα παιδί 19 χρονών, ο Βαγγέλης Δραγατάκης, βρήκε τραγικό θάνατο σε τροχαίο δυστύχημα που συνέβη εντός του ιστού της πόλης της Άρτας, στον λεγόμενο «περιφερειακό», στο ύψος του Κάστρου, γεγονός που συγκλόνισε την πόλη και τους ανθρώπους. Χρειάστηκε να παρέμβει η πυροσβεστική υπηρεσία προκειμένου να απεγκλωβιστεί από τα κάγκελα του πεζοδρομίου.\nΘέλουμε να εκφράσουμε τα ειλικρινή μας συλλυπητήρια στην οικογένεια του ΒαγγέληΔραγατάκη, αλλά και σε όλους τους δικούς του και τους φίλους του. Τα λόγια είναι λίγα μπροστά σε αυτό το τραγικό γεγονός.\nΧωρίς να θέλουμε να προκαταβάλλουμε και να κάνουμε τον δικαστή, από όσα έχουν μέχρι στιγμής δει το φως της δημοσιότητας, τα κάγκελα που υπάρχουν στο πεζοδρόμιο έπαιξαν καθοριστικό ρόλο. Και δεν είναι η πρώτη φορά.\nΚαι ρωτάμε: τελικά ο περιφερειακός δρόμος που περνά μέσα από την πόλη της Άρτας, είναι εθνικό οδικό δίκτυο ή δρόμος πόλης; Ποιος είναι υπεύθυνος για τον δρόμο αυτό; Ο Δήμος, η Περιφέρεια, το Υπουργείο; Ποιος τον συντηρεί; Ποιος αποφασίζει για τον δρόμο αυτό; Ποιος είναι ο υπεύθυνος για την σήμανση; Ποιος είναι υπεύθυνος για την ασφάλειαοδηγών και πεζών; Ποιος έχει αποφασίσει να βάλει κάγκελα (μπαλκονιού) στα πεζοδρόμια δεξιά και αριστερά του δρόμου; Ποιος τα συντηρεί; Ποιος αποφάσισε ότι ΔΕΝ πρέπει να μπουν μπάρες και να ακολουθηθεί η νομοθεσία και οι προδιαγραφές για αυτές; Είναι τα κάγκελα που υπάρχουν στον δρόμο αυτό, συστήματα αναχαίτισης οχημάτων; Το πρότυπο ΕΛΟΤ ΕΝ 1317 και οι αντίστοιχες οδηγίες για Οδικές Μελέτες εφαρμόζονται, έστω αναλογικά;\nΣτις 16/9/2020 ο Δήμος Αρταίων μεανακοίνωση του, μας έλυσε μερικές από τις απορίες αυτές.\nΌπως λέει η ανακοίνωση του Δήμου: «Αναφορικά με τα όσα ισχύουν για τους όρους ασφάλειας της Περιφερειακής Οδού και συγκεκριμένα στο τμήμα εντός σχεδίου πόλεως Άρτας, ο Δήμος οφείλει να συντηρεί και να προβαίνει σε ενέργειες που διασφαλίζουν την κυκλοφορία και την ασφάλεια των πεζών και των οδηγών. Δεδομένου ότι η Περιφερειακή Οδός, διέρχεται της πόλης της Άρτας, όπου το επιτρεπόμενο όριο ταχύτητας είναι 50 Km/h, δεν απαιτείται σύμφωνα με το νομοθέτη η τοποθέτηση στηθαίων ασφαλείας και επιτρέπεται η χρήση κιγκλιδωμάτων για την προστασία των πεζών από την διέλευση των οχημάτων»\nΚαι μπορεί να είναι αληθής ο ισχυρισμός της Δημοτικής Αρχής, ότι «Δεδομένου ότι η Περιφερειακή Οδός, διέρχεται της πόλης της Άρτας, όπου το επιτρεπόμενο όριο ταχύτητας είναι 50 km/h, δεν απαιτείται σύμφωνα με το νομοθέτη η τοποθέτηση στηθαίων ασφαλείας», αλλά δεν προκύπτει από κανένα σημείο της ΟΜΟΕ-ΣΑΟ, ούτε των σχετικών εγκυκλίων που την αφορούν, η συνέχεια του ισχυρισμού της Δημοτικής Αρχής, δηλαδή ότι «επιτρέπεται η χρήση κιγκλιδωμάτων για την προστασία των πεζών από την διέλευση των οχημάτων».\nΕπιπλέον αυτό που «δεν απαιτείται», κάνοντας χρήση μιας πινακίδας με ένδειξη 50χλμ/ώρα,ΔΕΝ απαγορεύεται κιόλας, ειδικά όταν κάποιος προνοήσει να προφυλάξει τους χρήστες των κοινοχρήστων μιας πόλης.\nΚαι όταν κάτι «δεν απαιτείται», δεν σημαίνει ότι «επιτρέπεται» κάτι άλλο άνευ όρων. Τα κάγκελα που υπάρχουν σε μεγάλο μήκος του συγκεκριμένου δρόμου είναι απλά κάγκελα, σαν αυτά που τοποθετούνται σε μπαλκόνια και αυλές.Στην αντίστοιχη νομοθεσία τα κιγκλιδώματα των οδών αναφέρονται σαν «πρόσθετες κατασκευές».\nΚατά την άποψη μας αλλά και με βάση την νομοθεσία, η τοποθέτηση απλού κιγκλιδώματος, χωρίς μελέτη αντοχής σε πρόσκρουση, χωρίς πιστοποιητικά αντοχής δημιουργεί νέα πηγή κινδύνου, γιατί « δεν επιτρέπεται οι πρόσθετες κατασκευές να αποτελούν κίνδυνο για τους επιβαίνοντες σε όχημα ή για τρίτους»,( παράγρ. 3.7., ΟΜΟΕ-ΣΑΟ), η οποία δεν προϋπήρχε και η οποία έρχεται σε πλήρη αντίθεση και μετον σκοπό ύπαρξης της ΟΜΟΕ-ΣΑΟ, που είναι « η προστασία των επιβαινόντων από τις συνέπειες λόγω της εκτροπής του οχήματος από το οδόστρωμα, π.χ. λόγω πτώσης ή πρόσκρουσης σε εμπόδιο παραπλεύρως της οδού, αλλά και με την δικανική επιχειρηματολογία περί «πρόσφορης αιτίας για την επέλευση του ζημιογόνου αποτελέσματος». Να υπενθυμίσουμε ότι προστατευτικά κιγκλιδώματα με τέτοιες προδιαγραφές ( ΟΜΟΕ-ΣΑΟ) υπάρχουν και χρησιμοποιούνται στις γέφυρες του οδικού δικτύου, πίσω από τα στηθαία ασφαλείας.\nΗ κατασκευή των οδών και η ασφάλιση αυτών γίνεται με τέτοιο τρόπο, ώστε η ίδια η οδός να μπορεί να «συγχωρέσει» τυχόν λάθη, να μπορεί να προστατεύει όσο γίνεται περισσότερο. Γίνεται με κριτήριο να μειώσει το ζημιογόνο αποτέλεσμα και όχι να το αυξήσει.\nΕμείς ως Δημοτική Παράταξη κοινοποιούμε σε όλους την αντίστοιχη οδηγία του Υπουργείου και την αντίστοιχη εγκύκλιο εφαρμογής, και δηλώνουμε ότι θα φέρουμε το θέμα στο Δημοτικό Συμβούλιο του Δήμου Αρταίων. Καλούμε την Δημοτική αρχή να δώσει πειστικές απαντήσεις.\nΘεωρούμε ότι πρέπει άμεσα να απομακρυνθούν όλα τα κάγκελα του περιφερειακού δρόμου, να γίνουναντίστοιχες μελέτες και αν προκύψει ανάγκη για χρήση συστημάτων αναχαίτισης οχημάτων, αυτό να γίνει με βάση την ισχύουσα νομοθεσία, τις αντίστοιχες οδηγίες και την πρόνοια για το κοινό καλό.\nΉδη θρηνούμε πολλούς νεκρούς! Δεν πρέπει να θρηνήσουμε άλλους!\nφωτό εφημερίδα" Η Γνώμη "\nΝα απομακρυνθούν όλα τα κάγκελα του περιφερειακού δρόμου στην Άρτα ζητά η Ριζοσπαστική Δημοτική Αλλαγή Reviewed by epirustvnews on 9/17/2020 06:03:00 μ.μ. Rating: 5


Παρέμβαση: Γιατί η Γερμανία επιμένει ότι η Ελλάδα είναι «ειδική περίπτωση»\nΓιατί η Γερμανία επιμένει ότι η Ελλάδα είναι «ειδική περίπτωση»\nΤο «μαύρο μηδέν» του Σόιμπλε που θέλει να πετύχει και ο Αντώνης Σαμαράς\nΕίναι ίσως ενδεικτικό της κατάστασης, ότι οι δύο χώρες της Ευρωζώνης που έχουν ως στόχο τους το περίφημο «μαύρο μηδέν» (στα γερμανικά «Schwarze Null», δηλαδή ο ισοσκελισμένος προϋπολογισμός που περιλαμβάνει και την εξυπηρέτηση του χρέους) είναι η πιο δυνατή (Γερμανία) και η πιο αδύναμη (Ελλάδα).\nΟ Σόιμπλε πάντως, δέχεται έντονη κριτική από αρκετούς στη Γερμανία για το «μαύρο μηδέν» που επιδιώκει με τον προϋπολογισμό του 2015. Ακόμα και «σοφοί» σύμβουλοι της γερμανικής κυβέρνησης, όπως ο οικονομολόγος Πέτερ Μπόφινγκερ, δηλώνουν ότι το «μαύρο μηδέν» είναι η απόδειξη ότι ο Σόιμπλε δεν έχει ιδέα από οικονομικά. Αλλά αυτό δεν πτοεί τον έλληνα πρωθυπουργό που θέλει κι αυτός να το πετύχει στο επόμενο στάδιο. Στόχος που επιτυγχάνεται μόνο με ακραία λιτότητα και δημοσιονομική πειθαρχία.\nΕκείνο που θεωρείται σχεδόν βέβαιο είναι ότι η γερμανική κυβέρνηση δεν σκοπεύει σε καμία περίπτωση να χαλαρώσει τα λουριά της Ελλάδας. Γερμανοί αξιωματούχοι επιμένουν, σχεδόν τέσσερα χρόνια μετά, ότι η Ελλάδα εξακολουθεί να είναι «ειδική περίπτωση». Υποστηρίζουν ότι η κατάστασή της δεν συγκρίνεται ούτε με την Ιρλανδία, ούτε με την Πορτογαλία, ούτε καν με την Κύπρο. Η Ελλάδα, ισχυρίζονται, «είναι πολύ προβληματική λόγω δομής, πολιτικού συστήματος, διαφθοράς και νεποτισμού, σε βαθμό που τα συναντάς μόνο στις τριτοκοσμικές χώρες».\nΌχι ότι αυτά δεν υπάρχουν και στις άλλες χώρες, λένε, αλλά «πουθενά αλλού δεν έχουν ένα τόσο αναποτελεσματικό, ανίκανο και διεφθαρμένο κράτος» όπως χαρακτηρίζουν το ελληνικό, πολλοί από τους γερμανούς αξιωματούχους που ασχολήθηκαν μαζί του αυτά τα χρόνια.\n«Το ότι ζητήθηκαν υπογραφές» αναφέρει γερμανός πολιτικός αναλυτής , «ακόμα και από τον αρχηγό της τότε αξιωματικής αντιπολίτευσης, ήταν υποτιμητικό, αλλά έδειχνε τη δυσπιστία με την οποία αντιμετωπίζει η Γερμανία το ελληνικό κράτος και το πολιτικό της σύστημα, ακόμα και αν πρόκειται για ομοϊδεάτες του Σόιμπλε και της Μέρκελ».\nΟι Γερμανοί αναγνωρίζουν ότι η ελληνική κυβέρνηση ψήφισε πολλούς νόμους που δεν ήταν εύκολο να περάσουν, της καταλογίζουν όμως ότι καθυστερεί την εφαρμογή αρκετών από αυτούς.\nΕίναι προφανές πως έχουν πειστεί ότι η Ελλάδα μόνο υπό επιτροπεία και στενό έλεγχο δεν θα ξεφύγει πάλι. Στο μυαλό των Γερμανών -και αυτό το ξέρει καλά όποιος παρακολουθεί τις σχετικές γερμανικές αναλύσεις για την Ελλάδα- αυτό που χρειάζεται η χώρα είναι δια βίου μεταρρύθμιση . Πιστεύουν όμως ότι οι Έλληνες δεν την θέλουν και ότι αν σταματήσει ο έλεγχος, θα «ξανακυλήσουν». Αυτό δεν είναι κάτι που πιστεύουν για τους Ιρλανδούς ή τους Πορτογάλους, αλλά μόνο για τους Έλληνες.\nΓνωρίζουν επίσης και το επισημαίνουν, ότι η Ελλάδα σήμερα -σε αντίθεση με το 2010- δεν μπορεί να πατήσει το κόκκινο κουμπί. Δεν αποτελεί πια συστημικό κίνδυνο, ούτε φόβητρο για αυτούς. Η Ε.Ε είναι ,λένε, πλήρως θωρακισμένη σήμερα. Για το λόγο αυτό δεν δείχνουν να τους τρομοκρατεί η πιθανή αλλά οπωσδήποτε όχι καλοδεχούμενη νίκη του ΣΥΡΙΖΑ στις επόμενες εκλογές.\nΌταν ο Αντώνης Σαμαράς επισκέφτηκε, την τελευταία φορά το Βερολίνο (παρά τις αντίθετες υποδείξεις του έλληνα πρέσβη και συγγενή του πρωθυπουργού) επιχείρησε ένα «μίνι αντάρτικο», κυρίως εξαιτίας του πανικού που του προκάλεσε η πρωτιά του ΣΥΡΙΖΑ στις δημοσκοπήσεις. Η Μέρκελ τότε δεν άνοιξε τα χαρτιά της, αλλά σημείωσε την κίνησή αυτή ως φάουλ. Ποιο ήταν ακριβώς για τους Γερμανούς το φάουλ; Ότι ο έλληνας πρωθυπουργός δήλωσε δημοσίως (και μονομερώς) πως θα φύγει από το μνημόνιο, δείχνοντας ότι πιέζει χωρίς να έχει ωστόσο τη δυνατότητα να το πετύχει.\nΗ γερμανική κυβέρνηση γνωρίζει, και δείχνει να κατανοεί, ότι το τρίτο μνημόνιο που ήθελαν να επιβάλλουν, θα ήταν πιθανότατα και το πολιτικό τέλος του Αντώνη Σαμαρά και της κυβέρνησης του. Αντιλαμβάνεται επίσης τη φιλοδοξία του Σαμαρά να πει ότι εκείνος έβγαλε τη χώρα από το μνημόνιο. Οι αγορές όμως, όπως και η Γερμανία, δεν συμφωνούν με την έξοδο και δεν θεωρούν την Ελλάδα έτοιμη ακόμα για αυτό. Κάπως έτσι κατέληξαν στα σχέδια της «προληπτικής γραμμής» και στην «εκδίωξη» του ΔΝΤ, που επί της ουσίας δεν θα επιφέρουν καμία ανατροπή στην μνημονιακή πολιτική. Αντίθετα, αυτή θα συνεχιστεί, ενδεχομένως με σκληρότερα μέτρα, αν λάβει κανείς τους νόμους του ψηφισμένου μεσοπρόθεσμου και τα πλεονάσματα που θέλει να πετύχει ο Αντώνης Σαμαράς τα επόμενα χρόνια με την ασθενική ανάπτυξη.\nΤο «μαύρο μηδέν» που θέλει να πετύχει στο επόμενο διάστημα, μόνο με στύψιμο των μισθωτών και των συνταξιούχων, καθώς και περαιτέρω ακραία συρρίκνωση του (όποιου εναπομείναντος) κοινωνικού κράτους μπορεί να το πετύχει.\nΟι Γερμανοί πάντως δε φαίνεται να φοβούνται ιδιαιτέρως ούτε τον ΣΥΡΙΖΑ, ούτε την απειλή εξόδου της χώρας από την ευρωζώνη. Δηλώνουν έτοιμοι για όλα και επιμένουν ότι δεν πρόκειται να υποχωρήσουν. Άλλωστε οι Γερμανοί, σε αντίθεση με τους Έλληνες, διαθέτουν όχι μόνο plan B, αλλά και C και D για κάθε περίπτωση.


Μουντιάλ 2018 – Σελίδα 6 – inpaok.com\nΑγόρασαν τα… παπούτσια!\nΈγινε και αυτό στο Μουντιάλ!\nΈγινε και αυτό στο Παγκόσμιο Κύπελλο της Ρωσίας, που βρίσκεται σε εξέλιξη. Πριν από μερικές ημέρες είχε γραφτεί ότι η ομάδα του Ιράν είχε πρόβλημα με τα παπούτσια των παικτών, καθώς ελέω του εμπάργκο των ΗΠΑ στη χώρα τους, η...\n«Παράνομο αυτό που κάνει»\nΙδιαίτερη αφιέρωση στον Κριστιάνο Ρονάλντο!\nΣτο μεγαλείο του Κριστιάνο Ρονάλντο υποκλίθηκε μέσω ενός ποσταρίσματος του στο twitter o Ρίο Φέρντιναντ όπου και έσπευσε να κάνει γνωστό τον θαυμασμό του προς τον Πορτογάλο σούπερ σταρ. Μια υπέροχη ποδοσφαιρική παράσταση πρόσφερε στον αγώνα της πρεμιέρας με την...\n«Μεγάλη» μπάλα στο Μουντιάλ!\nΜε τέσσερα παιχνίδια συνεχίζεται η αγωνιστική δράση στο Μουντιάλ και από αυτά ξεχωρίζει η πρεμιέρα του Λιονέλ Μέσι κόντρα στην Ισλανδία. Αναλυτικά το πρόγραμμα COSMOTE SPORT 5 Καταλωνία, 3ες ελεύθερες δοκιμές Moto 3 09:55 COSMOTE SPORT 5 Καταλωνία, 3ες ελεύθερες...\nΜε τέρματα του Γκαζίνσκι στο 12΄, του Τσερίσεφ στο 43΄ και στο 90΄+1, του Τζιούμπα στο 71΄ και του Γκολόβιν στο 90΄+5 η «οικοδέσποινα» Ρωσία επικράτησε 5-0 της Σαουδικής Αραβίας στον εναρκτήριο αγώνα του Μουντιάλ 2018 στο στάδιο Λουζνίκι της...\nΚαθηλώνει τον ΠΑΟΚ το Μουντιάλ (pics)\nΟι παίκτες του Δικεφάλου παρακολουθούν την μεγάλη διοργάνωση\nΗ σέντρα στο Παγκόσμιο Κύπελλο έγινε με την αναμέτρηση ανάμεσα στη Ρωσία και τη Σαουδική Αραβία, με τους ποδοσφαιριστές του ΠΑΟΚ, να παρακολουθούν καθηλωμένοι την μεγάλη διοργάνωση. Δημήτρης Λημνιός και Έργκους Κάτσε, μάλιστα έκαναν και τα ανάλογα ποσταρίσματα στο instagram,...\nΔεν ξεχνάει την Ουρουγουάη (video)\nΤο μήνυμα του Πάμπλο Γκαρσία για την Εθνική της πατρίδας του\nΗ μεγάλη γιορτή του ποδοσφαίρου, το Παγκόσμιο Κύπελλο, ξεκίνησε στα γήπεδα της Ρωσίας, με τον Πάμπλο Γκαρσία, να στέλνει το δικό του ξεχωριστό μήνυμα για την Εθνική Ομάδα της πατρίδας του. Ο προπονητής της Κ20 του ΠΑΟΚ, αποτέλεσε μέλος επί...\nΑρχίζει το Μουντιάλ!\nΠοδοσφαιρόφιλοι όλου του κόσμου ενωθείτε! Η πιο μεγάλη γιορτή του ποδοσφαίρου ξεκινά! Σήμερα (14/6) είναι η τελετή έναρξης του Παγκοσμίου Κυπέλλου του 2018 και στις 18:00 η οικοδέσποινα Ρωσία θα αντιμετωπίσει τη Σαουδική Αραβία, σε ένα παιχνίδι που θα μεταδώσει...\nΤο Παγκόσμιο Κύπελλο θα μπορούσε να έχει συνολικό αντίκτυπο στη ρωσική οικονομία περίπου 31 δισεκατομμύρια δολάρια, αναφέρει η πρόβλεψη την οποία παρουσίασαν οι διοργανωτές του τουρνουά! Μια νέα έκθεση για τον οικονομικό αντίκτυπο της διοργάνωσης αναφέρει ότι η ώθηση για...\nΗ EA Sports «βλέπει» Γαλλία\nΗ μεγάλη εταιρία βιντεοπαιχνιδιών θεωρεί φαβορί τους «τρικολόρ»\nH Electronic Arts Sports, η οποία ειδικεύεται στη δημιουργία βιντεοπαιχνιδιών, διατυμπανίζει ότι έχει προβλέψει την ομάδα που θα θριαμβεύσει στο εφετινό Παγκόσμιο Κύπελλο. Σύμφωνα με την εταιρεία, η Γαλλία θα κάμψει στα πέναλτι την αντίστασης της Γερμανίας στον τελικό του...\nΗ Βραζιλία, είναι σύμφωνα με τους αναλυτές της Goldman Sachs, η εθνική ομάδα που συγκεντρώνει τις καλύτερες πιθανότητες (18,5%) για την κατάκτηση του Παγκοσμίου Κυπέλλου, ακολουθούμενη από τη Γαλλία (11,3%) και τη Γερμανία (10,3%). Η πιθανότητα, μία από αυτές τις...\nΟ ΠΑΟΚ στην… Ρωσία (pics)\nΟι «πρεσβευτές» του Δικεφάλου στο Μουντιάλ\nΈχουμε μπει στην εβδομάδα... Μουντιάλ, αφού απέχουμε μόλις μερικά 24ωρα από την πρώτη «σέντρα» του μεγάλου ποδοσφαιρικού ραντεβού. Στην Ρωσία βρίσκονται από το μεσημέρι της Δευτέρας (11/6) οι δυο «απεσταλμένοι» του ΠΑΟΚ. Αλεξάνταρ Πρίγιοβιτς και Αμρ Ουάρντα θα εκπροσωπήσουν τον...\nΟυάρντα, Σαλάχ και Μουντιάλ (pic)\nΙδιαίτερη φωτογραφία πριν το μεγάλο ποδοσφαιρικό ραντεβού\nΤην τελευταία της προπόνηση πριν το ταξίδι στην Ρωσία έκανε η Αίγυπτος με τον Αμρ Ουάρντα να έχει εκλεκτή παρέα. Ο μεσοεπιθετικός του ΠΑΟΚ ανάρτησε φωτογραφία από τα αποδυτήρια της Εθνικής του, έχοντας στο πλευρό του τον Μοχάμεντ Σαλάχ. Θυμίζουμε...\n«Τρελαμένος» ο Πρίγιο! (pic)\nΟ Πρίγιο είναι «φτιαγμένος»!\nΣε ρυθμούς Μουντιάλ κινείται ο Αλεξάνταρ Πρίγιοβιτς που περιμένει πως και πως τον αγώνα της τρίτης αγωνιστικής των ομίλων με την Ελβετία. Η συγκυρία άλλωστε είναι ιδιαίτερη για τον ίδιο, αφού αγωνίστηκε στα μικρά «κλιμάκια» των Εθνικών της Ελβετίας, πριν...\nΗ κίνηση της ομοσπονδίας λίγες ημέρες πριν το Μουντιάλ!\nΗ FIFA προχώρησε σε καταγγελία κατά του διαδικτυακού μεταπωλητή εισιτηρίων Viagogo, λέγοντας ότι ήθελε να προστατεύσει τους οπαδούς και να εμποδίσει τη μη εξουσιοδοτημένη μεταπώληση των εισιτηρίων στο Παγκόσμιο Κύπελλο στη Ρωσία, που ξεκινάει την επόμενη εβδομάδα. Η FIFA που...\nΠήρε χρόνο ο Ουάρντα\nΣυμμετοχή για τον εξτρέμ του ΠΑΟΚ στην προετοιμασία ενόψει Μουντιάλ\nΗ Αίγυπτος προετοιμάζεται για την επιστροφή της σε τελική φάση Μουντιάλ και το βράδυ της Παρασκευής (1/6) έδωσε «δυνατό» φιλικό παιχνίδι με την Κολομβία. Στην αποστολή της βρίσκεται φυσικά και ο Αμρ Ουάρντα του ΠΑΟΚ, που δεν θα χάσει το...


Άγιος Παΐσιος Αγιορείτης-Ο θάνατος είναι απλώς μετάβαση από την μια ζωή στην άλλη - ΒΗΜΑ ΟΡΘΟΔΟΞΙΑΣ\n Τελευταία ενημέρωση: 15-10-2015 | 11:19:47 - Πρώτη δημοσίευση: 15-10-2015 | 11:19:47\n– Ναι, συνέρχεται και λέει «τι έκανα;», αλλά «φαϊντά γιοκ», δηλαδή δεν ωφελεί αυτό. Όπως ένας μεθυσμένος, αν σκοτώση λ.χ. την μάνα του, γελάει, τραγουδάει, επειδή δεν καταλαβαίνει τι έκανε, και, όταν ξεμεθύση, κλαίει και οδύρεται και λέει «τι έκανα;», έτσι και όσοι σ” αυτήν την ζωή κάνουν αταξίες είναι σαν μεθυσμένοι.\nΔεν καταλαβαίνουν τι κάνουν, δεν αισθάνονται την ενοχή τους. Όταν όμως πεθάνουν, τότε φεύγει αυτή η μέθη και συνέρχονται. Ανοίγουν τα μάτια της ψυχής τους και συναισθάνονται την ενοχή τους, γιατί η ψυχή, όταν βγη από το σώμα, κινείται, βλέπει, αντιλαμβάνεται με μια ασύλληπτη ταχύτητα.\n– Εμ, όταν μπαίνη κάποιος στην φυλακή, στην αρχή δεν δυσκολεύεται πιο πολύ; Να κάνουμε προσευχή για τους κεκοιμημένους που δεν ευαρέστησαν στον Θεό, για να κάνη κάτι και γι” αυτούς ο Θεός. Ιδίως, όταν ξέρουμε ότι κάποιος ήταν σκληρός – θέλω να πω, ότι φαινόταν σκληρός, γιατί μπορεί να νομίζουμε ότι ήταν σκληρός, αλλά στην πραγματικότητα να μην ήταν – και είχε και αμαρτωλή ζωή, τότε να κάνουμε πολλή προσευχή, Θείες Λειτουργίες, Σαρανταλείτουργα για την ψυχή του και να δίνουμε ελεημοσύνη σε φτωχούς για την σωτηρία της ψυχής του, για να ευχηθούν οι φτωχοί «ν” αγιάσουν τα κόκκαλά του», ώστε να καμφθή ο Θεός και να τον ελεήση. Έτσι, ό,τι δεν έκανε εκείνος, το κάνουμε εμείς γι” αυτόν. Ενώ ένας άνθρωπος που είχε καλωσύνη, ακόμη και αν η ζωή του δεν ήταν καλή, επειδή είχε καλή διάθεση, με λίγη προσευχή πολύ βοηθιέται.\n– Όταν, Γέροντα, πεθάνη κάποιος και μας ζητήσουν να προσευχηθούμε γι” αυτόν, είναι καλό να κάνουμε κάθε μέρα ένα κομποσχοίνι μέχρι τα σαράντα;\n– Άμα κάνης κομποσχοίνι γι” αυτόν, βάλε και άλλους κεκοιμημένους. Γιατί να πάη μια αμαξοστοιχία στον προορισμό της με έναν μόνον επιβάτη, ενώ χωράει και άλλους; Πόσοι κεκοιμημένοι έχουν ανάγκη οι καημένοι και ζητούν βοήθεια και δεν έχουν κανέναν να προσευχηθή γι” αυτούς! Μερικοί κάθε τόσο κάνουν μνημόσυνο μόνο για κάποιον δικό τους. Με αυτόν τον τρόπο δεν βοηθιέται ούτε ο δικός τους, γιατί η προσευχή τους δεν είναι τόσο ευάρεστη στον Θεό. Αφού τόσα μνημόσυνα έκαναν γι” αυτόν, ας κάνουν συγχρόνως και για τους ξένους.\n– Γέροντα, οι νεκροί που δεν έχουν ανθρώπους να προσεύχωνται γι” αυτούς βοηθιούνται από τις προσευχές εκείνων που προσεύχονται γενικά για τους κεκοιμημένους;\nΠηγές: Από το βιβλίο: «Οι δοκιμασίες στη ζωή μας» Ιερόν Ησυχαστήριον «Ευαγγελιστής Ιωάννης ο Θεολόγος» Σουρωτή Θεσσαλονίκης 2002, Ψήγματα Ορθοδοξίας


Η Τουρκία του Ερντογάν: Η υποταγή της οικονομίας στην πολιτική - Apopseis\napopseisΝαγκόρνο-Καραμπάχ, featured, οικονομία, ΗΠΑ, Ερντογάν\nΟ πρέοδρος της Τουρκίας Ταγίπ Ερντογάν επιθεωρεί στρατιωτικό άγημα στην Μαλάτια. Φωτογραφία Τουρκική Προεδρία\nΤουρκία ακολούθησε με επιμέλεια τη μετατροπή της οικονομικής της μεγέθυνσης σε υλικούς παράγοντες σκληρής ισχύος. Το δείχνουν δύο στοιχεία: το πρώτο , η ανάπτυξη της τουρκικής αμυντικής τεχνολογίας και βιομηχανίας τα τελευταία περίπου 20 χρόνια, η οποία τελικά φαίνεται ότι έχει αποδώσει καρπούς, όχι βέβαια όπως τους παρουσιάζει το τουρκικό κατεστημένο, αλλά σε ικανοποιητικό επίπεδο ώστε ενδυναμώνει την ισχύ των ενόπλων δυνάμεών της αλλά παράλληλα και να προκαλεί πολλαπλασιαστικά αποτελέσματα στην οικονομία της, δεδομένου ότι η συνεχής αύξηση των αμυντικών δαπανών και ιδιαίτερα την περίοδο μετά την απόπειρα πραξικοπήματος το 2016, γέμισε τα βιβλία παραγγελιών και των τουρκικών επιχειρήσεων ενεργοποιώντας την τουρκική οικονομία. Το δεύτερο, η συνεχής αύξηση των αμυντικών δαπανών και ιδιαίτερα την περίοδο μετά την απόπειρα πραξικοπήματος το 2016, όπως φαίνεται από τα υπάρχοντα στοιχεία: από 13,0 το 2010 σε 22,0 δισ. δολάρια ΗΠΑ.


Δυο gay άντρες συνελήφθησαν επειδή αντάλλαξαν φιλιά σε παραλία (video) - aera.gr\nΔυο gay άντρες συνελήφθησαν επειδή αντάλλαξαν φιλιά σε παραλία (video)\nΕίστε εδώ: Αρχή / Δυο gay άντρες συνελήφθησαν επειδή αντάλλαξαν φιλιά σε παραλία (video)\nΟ έρωτας είναι ποινικό αδίκημα στο Μεξικό από ό,τι φαίνεται, μιας και ένα ομόφυλο ζευγάρι έφυγε με χειροπέδες από την παραλία του Τουλούμ, απλώς επειδή εξέφρασε την αγάπη του.\nΣυγκεκριμένα, ένα ζευγάρι αντρών από τον Καναδά συνελήφθη από αστυνομικούς στο Μεξικό, γιατί οι δυο ερωτευμένοι επιδόθηκαν σε φιλιά στην παραλία, μπροστά σε παιδιά. Σύμφωνα με τη Daily Mail, η τοπική αστυνομία πήγε στην παραλία, ισχυριζόμενη πως κάποιος την κάλεσε επειδή δυο άντρες έκαναν «σεξουαλικές πράξεις». Και μάλιστα μπροστά σε παιδιά.\nΣτο βίντεο, το οποίο έχει τραβηχτεί από μια ακτιβίστρια για τα ανθρώπινα δικαιώματα, έχει αποτυπωθεί η στιγμή της σύλληψης, κατά την οποία οι αστυνομικοί περνούν χειροπέδες στους δυο άντρες. Βέβαια, δε θα αγνοήσουμε αυτό που μας έκανε να χαμογελάσουμε μέσα στο σκοτάδι της είδησης. Οι παριστάμενοι στην παραλία πήραν το μέρος των δυο αντρών. Κατά τη σύλληψή τους ακούγονται να φωνάζουν «όχι» και να δηλώνουν «είμαι και εγώ gay».\nΕν τέλει, οι δυο άντρες αφέθηκαν ελεύθεροι και έτσι το μόνο που θα κρατήσουμε από όλο αυτό είναι πως για έναν που ενοχλείται από την αγάπη που δεν καταλαβαίνει από φύλα και νόρμες, υπάρχουν δέκα που όχι μόνο δεν ενοχλούνται, αλλά είναι διατεθειμένοι να παλέψουν για την ελευθερία των διπλανών τους. Ή τουλάχιστον ελπίζουμε να υπάρχουν.\nΓια τα πρακτικά, να αναφέρουμε πως ενώ το Μεξικό είναι η πρώτη χώρα στη Λατινική Αμερική που νομιμοποίησε τους γάμους μεταξύ ομοφυλοφίλων, η ζωή των ΛΟΑΤΚΙ+ ατόμων στη χώρα δεν είναι ιδιαίτερα εύκολη. Το κέντρο της ζωής της κοινότητας είναι στην Πόλη του Μεξικού, στην περιοχή Ζόνα Ρόσα και στη Γουαδαλαχάρα. Ωστόσο, εκτός αυτών των πόλεων επικρατεί μια έντονη ομοφοβική αντίληψη.


Τηλεπικοινωνίες και τυχερά παιχνίδια οι «στυλοβάτες» των εσόδων !!! | praktores.com\nΑρχική ΤΥΧΕΡΑ ΠΑΙΧΝΙΔΙΑΕΤΑΙΡΙΚΑ ΝΕΑ Τηλεπικοινωνίες και τυχερά παιχνίδια οι «στυλοβάτες» των εσόδων !!!\nΕΤΑΙΡΙΚΑ ΝΕΑΤΥΧΕΡΑ ΠΑΙΧΝΙΔΙΑ\nΟ κλάδος των τηλεπικοινωνιών και των τυχερών παιχνιδιών συνεισέφεραν ούτε λίγο ούτε πολύ περίπου το μισό των εισπραχθέντων εσόδων από τις αποκρατικοποιήσεις που έχουν πραγματοποιηθεί από το 2011 έως σήμερα.\nΒάσει των στοιχείων της εισηγητικής έκθεσης του προϋπολογισμού για το 2019 το δημόσιο έχει εισπράξει από τις αποκρατικοποιήσεις 5,445 δις. ευρώ εκ των οποίων τα 1,220 δις. (ποσοστό 22,5% επί του συνόλου) αφορούν την διάθεση συχνοτήτων στις εταιρείες κινητής τηλεφωνίας και την πώληση ποσοστού του μετοχικού κεφαλαίου του ΟΤΕ, ενώ 1,821 δις. ευρώ (33,5%) την πώληση του ΟΠΑΠ, άδειες λειτουργίας παιγνιομηχανημάτων, τα κρατικά λαχεία και άλλα συναφή.\nΑναφορικά με τα τυχερά παιχνίδια σε γενικές γραμμές τα μεγάλα asset του δημοσίου στην αγορά αυτή έχουν εξαντληθεί.\nΣτις τηλεπικοινωνίες υπάρχει και συνέχεια αφού επίκειται η πώληση φάσματος για το 5G με την βιομηχανία να βρίσκεται ήδη σε ανησυχία μήπως η όλη διαδικασία καταστεί καθαρά εισπρακτική, χωρίς να λαμβάνει υπόψη της τις υπόλοιπες παραμέτρους, ώστε η Ελλάδα να μην μείνει εκτός της 4ης βιομηχανικής επανάστασης. Πάντως, ο προϋπολογισμός για το 2019 δεν έχει εγγράψει έσοδα από τις συχνότητες για το 5G, γεγονός που σημαίνει ότι η διαδικασία δεν προγραμματίζεται για την επόμενη χρήση.\nΣύμφωνα επίσης με τον σχετικό πίνακα της εισηγητικής τα έσοδα από τις αποκρατικοποιήσεις που έχουν δρομολογηθεί (υπάρχουν ανάδοχοι) για το 2019 θα είναι 350,6 εκατ. ευρώ και θα προέλθουν κυρίως από την πρώτη δόση για την αξιοποίηση του παλιού αεροδρομίου στο Ελληνικό. Υπάρχει μια μικρή λεπτομέρεια σε αυτό το σημείο που έχει όμως τη σημασία της. Στη σελίδα 135 της εισηγητικής έκθεσης του προϋπολογισμού αναφέρεται ότι τα έσοδα από το Ελληνικό θα μπουν στο ταμείο του κράτους το πρώτο τρίμηνο του έτους και στην αμέσως επόμενη, στον σχετικό πίνακα τα 300 εκατ. από την πρώτη δόση για το Ελληνικό έχουν καταχωρηθεί στο 4ο τρίμηνο του έτους…\nΑκόμα, το δημόσιο ευελπιστεί ότι θα έχει επιπλέον έσοδα από αποκρατικοποιήσεις κατά την επόμενη χρήση, ύψους 1,180 δις. ευρώ, από διαγωνισμούς όπως αυτόν για την Εγνατία Οδό οι οποίοι αναμένεται να ολοκληρωθούν το 2019.\nΔιαβάστε όλο το άρθρο με τίτλο :”Τηλεπικοινωνίες και τυχερά παιχνίδια οι «στυλοβάτες» των εσόδων από τις αποκρατικοποιήσεις” στην πηγή : http://www.mononews.gr/